Uprava Carina > Sindikat\nSindikalna aktivnost u Upravi carina Republike Srbije\nU Upravi carina deluje Carinski Sindikat čija je reprezentativnost potvrđena još početkom aprila 2007. godine.\nTrenutno Carinski Sindikat broji oko 2300 članova, koji su organizovani u jedinstvenu organizaciju sindikata na čijem je čelu predsednik Srećko Mrganić, dva podpredsednika Milutin Nikolić i Dragan Dragičević, kao i Izvršni odbor koji čine predsednici sindikalnih podružnica iz svih 15 carinarnica.\nTokom dugogodišnjeg delovanja u okviru Uprave carina Srbije, Carinski Sindikat se predano zalagao za zaštitu prava zaposlenih i pružao maksimalnu pomoć ugroženim carinskim službenicima u okviru postojećih mogućnosti.\nU okolnostima u kojima se carinski službenici suočavaju sa ozbiljnim izazovima kada je u pitanju materijalni položaj zaposlenih, Carinski Sindikat zajedno sa rukovodstvom Uprave ulaže neprekidne napore kako bi se, nastupajući jedinstveno, izborili da taj položaj u najskorije vreme bude poboljšan.\nBorbi Carinskog Sindikata veliku podršku pruža i aktuelni direktor Miloš Tomić nastojeći da svim relevantnim faktorima u nadležnom Ministarstvu i Vladi ukaže na nezavidnu situaciju u kojoj su se carinski službenici našli.\nOčekuje se da će već do kraja tekuće godine ti zajednički napori rukovodstva i sindikata uroditi plodom, što će biti jasan znak da su preduzeti pravi koraci u cilju zaštite interesa zaposlenih.\nO rezultatima do sada preduzetih mera i značaju jedinstvene borbe za prava radnika, zaposleni će biti obavešteni nakon sastanka IO Carinskog sindikata sa pomoćnikom direktora-koordinatorom Veselinom Miloševićem i pomoćnikom direktora Sektora za kontrolu primene carinskih propisa Sonjom Lazarević koji će se održati u Upravi carina 30. oktobra 2017. godine.\nObaveštenje sa sastanka IO carinskog sindikata\nPomoćnici direktora izneli su da je celokupno rukovodstvo na čelu sa direktorom upoznato sa teškim materijalnim položajem zaposlenih i ulaže velike napore da se materijalna situacija poboljša. Pokazana je spremnost rukovodstva da se sa Carinskim sindikatom istraje u borbi za poboljšanje materijalnog položaja.\nDirektor Uprave carina sa svojim pomoćnicima inicirao je niz sastanaka sa Ministarstvom finansija, Ministarstvom državne uprave i lokalne samouprave i premijerom Vlade Republike Srbije.\nNakon dugotrajnih razgovora prepoznat je značaj carinske službe i njen doprinos punjenju budžeta, što je rezultiralo mogućnošću poboljšanja matrijalnog položaja carinskih službenika na sledeći način:\nZa carinske službenike Uprave carina predviđeno je linearno povećanje plata od 10%.\nDrugi vid povećanja treba očekivati usvajanjem Zakona o carinskoj službi u iznosu od 20% za pojedine kategorije carinskih službenika predviđenih članom 82. Zakona. Ovim zakonom biće u mnogo čemu poboljšan status carinskih službenika iz razloga što su njime obuhvaćene nagrade, priznanja i unapređenja.\nTreći vid povećanja plata treba očekivati usvajanjem Zakona o platama koji će kroz izradu kataloga radnih mesta omogućiti 16 kategorija radnih mesta u okviru carinske službe i znatno poboljšanje materijalnog položaja.


Dosta je bilo smatra da je borba advokata za zaštitu integriteta, ne samo advokatske profesije već i javnog poretka države, u potpunosti legitimna i usmerena isključivo u pravcu zaštite državnih i nacionalnih interesa od štetnih projekata razgradnje države u interesu banaka i stranih korporacija kojima Ministarstvo pravde pokušava da obezbedi zakonski okvir.\nSkandalozno je i sramno to što je Ministarstvo pravde dopustilo stranim državama i pojednim nevladinim organizacijama da direktno učestvuju u izradi zakonskih tekstova, kao i da ima svoje predstavnike u radnoj grupi koja se bavila izmenama Zakona o parničnom postupku. Ukoliko država dopusti da NALED, Američka privredna komora ili Ambasada Republike Austrije direktno učestvuju u pisanju zakona jedne države, onda to znači da se država odriče svoje suverenosti. Zbog toga zahtevi advokature predstavljaju ništa drugo do odbranu suvereniteta i kao takvi se moraju usvojiti.\nZakon o parničnom postupku kao i svaki drugi zakon treba da se menja kad za tim postoji realna potreba, što u ovom trenutku nije slučaj, te su stoga zahtevi advokata da se radnje na promeni zakona obustave dok se ne ispitaju druge mogućnosti za rešavanje problema efikasnosti sudstva. Štaviše, iskustvo je pokazalo da ovakve promene sistemskih zakona samo štete pravosudnom sistemu i po pravilu dovode do smanjenja pravne sigurnosti, efikasnosti ali i dostignutog nivoa ljudskih prava.\nPozivamo Ministarstvo pravde da odustane od promena Zakona o parničnom postupku, ali i da ispita ko je konkretno omogućio stranim državama i interesnim grupama da učestvuju u izradi zakona Republike Srbije i da protiv tih lica pokrene odgovarajuće postupke.


Srbija sa 192 zemlje na Svetskoj izložbi u Dubaiju od oktobra ove godine\nBeta 24. maja 2021. 14:35\nSrbija će, zajedno sa 192 zemlje, od 1. oktobra ove do 31. marta naredne godine, predstaviti na vodećoj svetskoj poslovnoj manifestaciji, sajmu DUBAI EXPO 2020, sa temom „Srbija stvara ideje – Inspirisani prošlošću, oblikujemo budućnost“, najavila je danas Vlada Srbije.\nPredsednica Vlade Ana Brnabić ocenila je da će nastup Srbije na toj svetskoj izložbi biti „kruna svih uspeha postignutih od 2015. do danas“, pre svega u obasti digitalizacije, inovacija i kreativnih industrija i da domaća privreda treba da pokaže svu svoju snagu, inovativnost i izdržljivost.\nNa toj manifestaciji, planirano je i potpisivanje Sporazuma o slobodnoj trgovini sa Ujedinjenim Arapskim Emiratima (UAE), rečeno je na predstavljanju nastupa Srbije u Dubaiju.\nBrnabić je istakla da će se, nakon svog poslednjeg nastupa na svetskoj izložbi u Milanu 2015. godine, na predstojećoj izložbi Srbija predstaviti kao neko ko prednjači u inovacijama, digitalizaciji, eUpravi, talentima, idejama i kreativnosti.\nPodsetila je da se Srbija na izložbi u Milanu predstavila sa temom „Probajte hranu, osetite život“, što je bilo u periodu kada je ušla u fiskalnu konsolidaciju, ističuči da se zemlja od tada mnogo promenila i ušla u godine značajnog rasta.\nPremijerka, koja je i predsednica Koordinacionog tela za realizaciju nastupa Srbije na Svetskoj izložbi, smatra da je uložen ogroman trud da se zemlja promeni i pokaže da može da ponudi mnogo više od dobre hrane, prelepe istorije i tradicije i prelepih predela.\nIstakla je da je od 2015. Srbija jedna od prvih zemalja u Evropi koja je uvela programiranje kao obavezan predmet od petog razreda osnovne škole, da su otvorena četiti naučno-tehnološka parka i tri nova naučna institute koja se bave novim tehnologijama, da je usvojena Strategija razvoja veštačke inteligencije, čime se Srbija medju prvima u Evropi i medju 26 zemalja dobila taj dokument.\n„Srbija je medju top 10 zemalja za talente, u prvih pet zemlja sveta u blok čejn tehnologiji, u prvih 10 zemalja u svetu po proizvodnji video igrica, zemlja koja je sve više dom za razvojne centre najnaprednijih svetskih kompanija, kao što su Majkrosoft, Šnajderelektrik..“, podsetila je premijerka.\nOcenila je da će nastup Srbije na izložbi u Dubaiju otvoriti domaćim kompanijama nove prilike i predstaviti šta Srbija danas znači i šta sve može da ponudi.\nMinistarka trgovine, turizma i telekomunikacija Srbije Tatjana Matić smatra da je izložba u Dubaiju od posebnog značaja za stvaranje poslovne saradnje sa privrednicima na Bliskom Istoku.\nOna je posetila i da su Srbija i UAE potpisali Memorandum o medjusobnom priznanju digitalnih sertifikata, kao bi se u uslovima pandemije, lakše omogućili privrednicima da mogu da otputuju na ovu izložbi i kako bi se lakše organizovao nastup.\n„Za samu izložbu u planu je potpisivanje i Sporazuma o slobodnoj trgovini sa UAE, koji će dodatno ojačati naše ekonomske odnose i pružiti priliku našim kompanijama za plasman proizvoda na tržište Bliskog Istoka“, rekla je Matić.\nDodala je da će se na izložbi predstaviti srpski turizam i to pre svega zdravstveni i velenes turizam, što smatra razvojnom šansom Srbije, jer će se ljudi nakon pandemije ljudi okretati turizmu koji je održiv i siguran.\nPrema njenim rečima, šansu da se predstave dobiće i naučni instituti, univerziteti, kao i kompanije iz oblasti savremenih tehnologija.\nPredsednik Privredne komore Srbije (PKS) Marko Čadež pozvao je domaće privrednike, pa i one koji imaju male proizvodnje, da se jave PKS, kako bi zajedno osmislili na koji način bi na svetskoj izložbi mogli da predstave svoje proizvode.\nOn je istakao da će u Dubaiu privrednici iz Srbije imati priliku da se susretnu sa kompanijama iz celog sveta i da tu šansu treba iskoristiti.\nZa realizaciju privrednog dela programa na izložbi, pored PKS, zadužena je i Razvojna agencija Srbije.\nPrecizirano je da će poslovna strategija obuhvatiti realizaciju poslovnih sastanaka, prezentacija i konferencija, kao i učešće na Ekspo poslovnim forumima i na srpskom medjunarodnom poslovnom forumu.\nSavetnica premijerke za digitalne i kreativne industrije i turizam, koja je i zamenica generalne komesarke Srbije za svetsku izložbu u Dubaiju, Ana Ilić, kazala je da se očekuje manifestaciju u UAE poseti oko 17 miliona ljudi iz čitavog sveta.\nOna je precizirala oda od 192 zemlje učesnice, njih oko 80 ima svoj paviljon.\nKroz teme „Povezivanje umova, stvaranje budućnosti“ i tematske celine „Mogućnosti“, „Mobilnost“ i „Održivost“, izložba u Dubaiju će predstaviti najbolje primere poslovne saradnje i inovacija iz celog sveta, tehnološka, industrijska i ekonomska dostignuća, a Srbija će se na nacionalnom paviljonu, od 2.000 kvadratnih metara predstaviti u tematskom delu „Mobilnost“.\n„Mobilnost podrazumeva povezivanje ljudi i ideja, razmenu znanja i povezivanje stvarnog i digitalnog sveta, sve ono što mi hoćemo da pokazemo“, kazala je ona.\nNavela je da nastup Srbije osmišljava tim nacionalne platforme „Srbija stvara“ pod temom „Srbija strava ideje“ koje će biti podeljeno na celine – „Srbija stvara prilike“, „Srbija stvara iskustva“ i „Srbija stvara inspiraciju“.\nPaviljon Srbije prostiraće se na 2.000 kvadratnih metara.\nU prizemlju paviljona, planirana je maloprodajna zona kreativnih srpskih proizvoda i poslovni deo sa brošurama, programima i prezntacijama srpske biznis ponude.\nNa prvom spratu paviljona nalaziće se sale za sastanke, konferencije i prezentacije, dok će se na drugom spratu paviljona nalaziti zona namenjena turističkim potencijalima i dogadajima u Srbiji, dostupna za predstavljanje inovacija, talenata, umetnika, gradova, turističkih destinacija, muzeja, velikih dogadjaja.\nNa istom spratu nalaziće se i stalna postavka koja povezuje izuzetnost Vinčanske kulture sa kreativnošću i inovacijama moderne Srbije.\nIlić je navela da izložbena postavka paviljona treba da pokaže da teritorija koju danas obuhvata Srbija predstavlja plodno tle za ideje i inovativnost, još od pre 7.000 godina i Vinčanske kulture, preko naučnika svetskog glasa poput Nikle Teasle, Mihajla Pupina i Milutina Milankovića, do današnjih dana.\n„Tri su cilja našeg nastupa. Da pokažemo te vredosti moderne Srbije i da je predstavimo kao zemlju inovativnosti, kreativnosti i ideja, da produbimo političke i ekonomske odnose sa UAE i Bliskim Istokom, kao i da se obogati saradnja sa drugim partnerima iz sveta“, rekla je Ilić.\nZbog pandemije korona virusa, početak Svetske izložbe Expo Dubai, umesto planirane 2020. i 2021. godine, pomereno je za godinu dana, a tema je „Povezivanje umova, stvaranje budućnosti“.\nIzložba će biti na površini od 4,38 kvadratnih kilometara, a predstaviće se više od 200 učesnika – 192 države, kao i medjunarodne organizacije, kompanije i obrazovne institucije.\nPrva Svestka izložba održana je 1851. godine, a na njoj je nastupala i Srbija.


Industrijska proizvodnja u Srbiji u novembru manja 1,4 odsto nego godinu dana ranije\nBeta 30. decembra 2020. 12:50\nIndustrijska proizvodnja u Srbiji u novembru ove godine bila je za 1,4 odsto manja nego u novembru 2019. godine, dok je u odnosu na prosek 2019. godine, veća za šest procenata, objavio je danas Republički zavod za statistiku (RZS).\nIndustrijska proizvodnja u periodu januar-novembar ove godine, u poredjenju sa istim periodom 2019, bila je veća za 0,1 odsto, navedeno je u saopštenju.\nObim industrijske proizvodnje u novembru ove godine, u odnosu na novembar 2019, imao je opao u 16 oblasti čije je učešće u strukturi industrijske proizvodnje 40 odsto, a rast je u 13 oblasti sa učešćem u strukturi industrijske proizvodnje od 60 procenata.\nDesezonirani indeks industrijske proizvodnje za novembar 2020. godine, u odnosu na prosek 2019. godine, za industriju ukupno pokazuje rast od 1,8 odsto, a za preradjivačku industriju rast od 0,6 odsto.\nDesezonirani indeks industrijske proizvodnje za novembar u odnosu na oktobar ove godine, pokazuje ukupan pad industrijske proizvodnje od dva procenta, a pad preradjivačke industrije je 2,2 odsto.\nProizvodnja malih preduzeća, s manje od 50 zaposlenih, koja nisu obuhvaćena redovnim statističkim istraživanjem, prati se na uzorku izabranih jedinica preradjivačke industrije.


"U vreme ubistva pevačice na mestu zločina zabeleženo prisustvo više osoba!" - 24sedam "U vreme ubistva pevačice na mestu zločina zabeleženo prisustvo više osoba!" - 24sedam\n“U vreme ubistva pevačice na mestu zločina zabeleženo prisustvo više osoba!”\nVeštačenjima baznih stanica zabeleženo prisustvo više osoba, a odbrana nikada nije dobila podatke o tome koji su brojevi bili u pitanju i ko su vlasnici tih telefona\nZoran Marjanović, optužen da je pre pet godina na nasipu u Borči ubio svoju suprugu, pevačicu Jelenu Marjanović, u vreme ubistva nije isključivao, niti uključivao mobilni telefon.\nOvo je konstatovano u izvešaju Telekoma, a potvrdio ga je u svojoj stručnoj analizi i sudski veštak za moblinu telefoniju, inženjer telekomunikacija Telekoma Saša Savić, angažovan kao svedok odbrane.\nOvakvim mišljenjem osporeni su navodi veštaka Tužilaštva Dragomira Vasiljevića, koji je u svom nalazu naveo da je u vreme zločina Zoran isključio telefon, da bi ga posle izvesnog vremena ponovo uključio.\nDanašnje ročište proteklo je u međusobnom osporavanju znanja između dvojice veštaka, o tome kako funkcioniše mobilna telefonija, pa je Savić u jednom momentu naveo da je on veštačenje radio sa opremom koju je Telekom platio njamanje milion evra, a odbrana je konstatovala da je Vasiljević vršio veštačenja “pomoću aplikacije za igru i zabavu.”\nDeo polemike vodio se i oko Vasiljevićevih navoda u izveštaju o neregularnom isključenju telefona, kada aparat ostane uključen, a iz njega se izvadi baterija.\nKonstatovano je, međutim, da je u vreme zločina Marjanović koristio telefon koji nema bateriju.\nAdvokati optuženog naveli su i to da je na nasipu, u vreme kad je Jelena ubijena, veštačenjima baznih stanica utvrđeno prisustvo više osoba, a da odbrana nikada nije dobila podatke o tome koji su brojevi bili u pitanju i ko su vlasnici tih telefona.\nZoran Marjanović za 24sedam: Zorici su hteli da smeste Jelenino ubistvo, od šoka je nepokretna i priča nerazgovetno\nŠok na suđenju Zoranu Marjanoviću: Odbrana traži da svedoče pevačice Indi i Sandra Afrika!\nPrema navodima optužnice, Zoran joj je krenuo u susret, sustigao je, iskoristio njeno poverenje i namamio je da siđe s nasipa.\nPrvi udarac zadobila je u ruku, a kad je pokušala da pobegne, on ju je sustigao kod kanala, zadao joj nekoliko udaraca nepoznatim predmetom u glavu i ona je još živa upala u kanal, u kom je narednog dana pronađeno njeno telo.\nNjihova ćerka, kako tvrdi tužilaštvo, za to vreme bila je na nasipu.\nSlala sama sebi pretnje smrću: Policija u Šapcu je raskrinkala!\n#Borča #Jelena Marjanović #suđenje #ubistvo pevačice #Zoran Marjanović\nAuto sleteo u provaliju na Ibarskoj magistrali: Povređena četiri putnika, hitno prevezeni u bolnicu\nBaka iz Španije rukovodila švercom kokaina\nFond za razvoj odobrio 401 milion dinara kredita: Koliko ide za startap?


Predavanje: Knock on Wood - konferencija na temu inovacija i izazova u oblasti drvene arhitekture\nUčesnici konferencije dolaze iz tri nordijske zemlje - Norveške, Danske i Finske - zbog njihove jake tradicije i iskustva u korišćenju drveta i drvene građe u izgradnji, arhitekturi i dizajnu. Iz ove tradicije nastali su kako tehnološki razvoj građevinskih proizvoda tako i arhitektonske inovacije u ovoj oblasti. Ova konferencija će omogućiti da saznamo šta nordijske zemlje imaju zajedničko u ovoj oblasti arhitekture ali i kako se načini projektovanja razlikuju jedni od drugih i kako se to sve zajedno odlikuje u drvenoj arhitekturi.\nKonferencija Knock on Wood je projekat saradnje izmedju BINA festivala i Arhitektonskog Fakulteta Univerziteta u Beogradu. Sem konferencije koja će se održati u petak, deo ovog projekta je gradnja privremenog drvenog paviljona koji će biti postavljen u dvorištu Arhitektonskog fakulteta Univerziteta u Beogradu.\nBrendeland&Kristofersen arhitekti (NO) su pozvani da projektuju i izgrade ovaj paviljon kroz studentske radionice sa studentima Arhitektonskog Fakulteta Univerziteta u Beogradu i Fakulteta za umetnost i dizajn (FUD) Megatrend Univerziteta (odsek enterijer).\nNorveška – Brendeland&Kristoffersen Architects, Trondheim, Geir Brendeland\nFinska – NOW OFFICE/Kulturisauna, Helsinki, Tuomas Toivonen i Nene Tsoubi\nUvodna reč - Branko Pavić\nModerator - Miodrag Grbić\nPredavanje će se održati u petak, 9. maja 2014. u 16.00 časova u amfiteatru Arhitektonskog fakulteta Univerziteta u Beogradu – Bulevar kralja Aleksandra 73/II, Beograd.


Iran ne prihvata izmjene sporazuma\nFutsaleri Bajo Pivljanin pobijedili ekipu Jedinstv\nKup Crne Gore za rukometaše i rukometašice 20. i\nOmladinska liga: Fudbaleri Jedinstva pretrpjeli os\nOtvaranjam izložbe, počela Noć muzeja, prvonagr\nSuper kadetska liga: Košarkaši Jedinstva poraže\nREFESTICON 2019 OD 31. MAJA DO 10. JUNA...\nProjektom Možemo zajedno, smanjiti etničke dista\nBijelo Polje danas u duhu umjetnosti i kulture...\nOrganizatori revije ,,Bjelopoljski zlatni ring" na\nEvropa se mora ujediniti...\nObjavljeno 13 januar 2018\nIran je saopštio da neće prihvatiti nikakve izmjene nuklearnog sporazuma sa svjetskim silama iz 2015. i da će odgovoriti na sankcije SAD, javljaju danas agencije. Američki predsjednik Donald Tramp obećao da će se povući iz nuklearnog sporazuma ako evropski saveznici ne isprave njegove "strašne propuste". Sporazum koji je Iran potpisao 2015. sa Kinom, Rusijom, SAD, Velikom Britanijom, Francuskom, Njemačkom i Evropskom unijom podrazumijeva ograničavanje nuklearnog programa Irana u zamjenu za smanjenje sankcija koje su mu nametnute.\nU saopštenju koje je prenijela novinska agencija IRNA danas, Ministarstvo spoljnih poslova Irana je navelo da "neće prihavatiti nikakvu izmjenu sporazuma - ni sada ni u budućnosti", prenosi Rojters. Kako prenosi agencija, Iran je istakao da će odgovoriti na sankcije koje su SAD uvele šefu pravosuđa te zemlje Ajatolahu Sadiku Laridžaniju. SAD su uvele sankcije protiv 14 pojedinaca i firmi zbog, kako se navodi, kršenja ljudskih prava i podrške iranskom programu oružja, a među njima je i šef iranskog pravosuđa ajatolah Sadek Laridžani.\nAmeričko ministarstvo finansija saopštilo je da je Laridžani, blizak saveznik vrhovnog iranskog vođe ajatole Ali Hamneija, "odgovoran za naređivanje, kontrolu i sprovođenje ozbiljnih kršenja ljudskih prava državljana Irana", prenosi Rojters. Prethodno je Tramp izjavio da će potvrditi nuklearni sporazum sa Iranom posljednji put ako on ne bude promijenjen da bi dao Vašingtonu i evropskim saveznicima šansu da poprave "strašne propuste" sporazuma iz 2015. godine. "Ovo je posljednja šansa. U odsustvu takvog sporazuma SAD neće ponovo suspendovati sankcije da bi ostao u nuklearnom sporazumu sa Iranom. A ako u bilo kom trenutku procijenim da taj sporazum nije postignut, povući ću se iz dogovora odmah", rekao je Tramp, prenosi Rojters.\nEvropa se mora ujediniti\nIspravili greške u modelu aviona 737 MAX\nStradao radnik tokom priprema za Eurosong


Imena nestalih pišu u umrlice\nIz Udruženja porodica nestalih podsećaju da ekshumacije još traju\nBEOGRAD - Doktor Slaviša Dobričanin, šef Biroa za ekshumaciju i identifikaciju pri Koordinacionom centru za Kosovo i Metohiju, zapanjen je najavom Unmika da će porodice nestalih dobiti umrlice.\nČlanovi Udruženja porodica nestalih i kidnapovanih sve podatke dostavili su i Tužilaštvu Haškog tribunala. Grujić, međutim, kaže da do sada nisu dobili nikakvu informaciju.\n- Ni posle više od četiri godine ne znamo ništa o najvećem broju nestalih - dodaje Grujić.\n- Ništa ne znam o tome. Ako je vest tačna, onda je sve urađeno bez dogovora s nama. Danas putujem na Kosmet i očekujem da dobijem detaljniju informaciju - rekao je za "Glas" dr Dobričanin.\nI članovi Udruženja porodica nestalih i kidnapovanih zatečeni su ovom vešću. Nebojša Grujić, član Predsedništva ovog udruženja, opravdano ljut zbog brojnih dezinformacija, kaže da tek sada čuje o ovome i da je potrebno da o svemu prvo treba da bude obaveštena rodbina nestalih.\n- Nedavno je u Prištini obavljena ekshumacija 10 tela koja su prebačena u kapelu u Orahovac, gde se radi identifikacija. Očekujemo da ovih dana stignu rezultati DNK analize, koja se radi u Tuzli. Kada to dobijemo, moći ćemo da objavimo imena i tek tada će biti izdate umrlice, tela predata porodicama i sahranjena - objašnjava Grujić.\nSekretar Udruženja Olivera Budimir kaže da je do sada prijavljeno 1.518 nestalih, ali strahuje da bi ovaj broj mogao biti veći. Kako je portparol Unmika u Kosovskoj Mitrovici Đorđi Kakuk izjavio da se podizanje umrlica za nestale odnosi na porodice koje je 1999. godine registrovao Međunarodni sud u Hagu, Grujić smatra da bi to trebalo da se odnosi i na Srbe, jer su članovi Udruženja više puta o tome razgovarali sa zvaničnicima Tribunala. Tokom ove i naredne sedmice na grobljima u Prištini, Istoku i Peći obaviće se nove ekshumacije.


NATO nema rešenje za „Iskander M“: Čime će mu se onda suprotstaviti - Sputnjik Srbija\n11:40 24 Septembar 2020\n13:27 15.01.2020 Preuzmite kraći link\nNATO trenutno ne poseduje sredstva protivraketne odbrane koja bi mogla da se suprotstave ruskom sistemu „Iskander M“ zbog njegove pokretljivosti, malih dimenzija i mogućnosti da koristi dve vrste raketa — balističke i krstareće.\nUprkos tome, zvaničnici NATO-a izjavljuju da će odgovoriti na raspoređivanje ruskih sistema „Iskander M“, zbog rakete tipa 9M729 „Novator“, koje su SAD iskoristile kao izgovor za povlačenje iz istorijskog Dogovora o raketama srednjeg i kratkog dometa.\nRuski vojni eksperti ističu da su elementi PRO koji se trenutno nalaze u Evropi predviđeni za uništavanje velikih balističkih meta i nisu u stanju da se suprotstave sistemu „Iskander M“.\nPrvo su bile američke rakete, pa onda „Iskander M“\n„Oni pripremaju razmeštanje američkih raketa srednjeg dometa u Evropi. Za to pronalaze razloge i izgovore, pa kažu da je Rusija rasporedila svoje komplekse „Iskander-M“ . Ali, kao i obično, oni mešaju uzrok i posledicu. Činjenica je da je Rusija rasporedila svoj operativno-taktički kompleks kao odgovor na raspoređivanje sistema protivraketne odbrane od strane Amerikanaca u Rumuniji i Poljskoj. Unapred smo upozorili SAD i NATO da ćemo razmeštanjem ’Iskandera-M‘ odgovoriti na raspoređivanje tih sistema koji mogu da koriste krstareće rakete srednjeg dometa, zabranjene Sporazumom o likvidaciji raketa srednjeg i kratkog dometa. A sada NATO, zaboravljajući na tu važnu činjenicu, govori o tome da deluju kao odgovor na naše poteze. Ali toga se ne bojimo i nećemo ukloniti naše ’Iskandere‘ — oni štite naše nacionalne interese. Neka NATO traži razlog u sebi, a ne u Rusiji“, rekao je za Sputnjik ruski vojni ekspert Viktor Litovkin.\nGeneralni sekretar NATO-a Jens Stoltenberg je rekao da će Alijansa do kraja godine reagovati na raspoređivanje ruskih sistema „Iskander“ opremljenih raketama 9M729, NATO klasifikacije SSC-8. Kako je pojasnio — reakcija će podrazumevati rad na sistemima protivvazdušne i protivraketne odbrane, konvencionalnom oružju, povećanju borbene gotovosti i produženju vremena za upozoravanje.\nČime će se NATO suprotstaviti „Iskanderima“\nVertikalni lansirni sistem MK-41 je deo američkog sistema za protivraketnu odbranu „Egis ašor“, koji je postavljen u Evropi, a planirano je da ti sistemi budu raspoređeni i u Pacifiku.\nAko je NATO, kako Stoltenberg uverava, spreman da se suprotstavi „Novatorima“ sa nekim sistemima protivraketne odbrane, tada se može govoriti o starim sistemima „Patriot“ i „Egis ašor“, smatraju ruski eksperti. U kontekstu Stoltenbergove izjave, verovatno će se raditi o modernizaciji sistema protivraketne odbrane „Egis“.\nLansiranje rakete "Tomahavk" sa američke raketne krstarice "Kejp Sent Džordž"\nStoltenberg uverava da NATO ne namerava da rasporedi nove nuklearne rakete na tlu Evrope, ali povlačenje SAD iz Sporazuma o raketama im zapravo otvara tu mogućnost. Poslednjih godina Amerikanci razvijaju taktiku za brzi globalni napad, a akcenat je bio na krstarećim raketama tipa „Tomahavk“, koje takođe biti opremljene nuklearnim bojevim glavama.\nRuski eksperti ukazuju i na to da Amerikanci mogu da rasporede balističke rakete srednjeg dometa protiv Rusije, ali da će istovremeno morati da se „pokriju“ sistemima protivraketne odbrane. Ipak, problem Amerikanaca je taj što oni nemaju efikasne sisteme protivraketne odbrane kojima bi mogli da pokriju svoje saveznike u Evropi.\nZanimljivo je da raketu „Novator“, koje se NATO toliko plaši, ruska vojska još nije dobila, i da se danas govori samo o njenom testiranju i prototipima.\nruski sistem, iskander-M, NATO


SDS, SDPS i JS za promenu Ustava i smanjenje broja poslanika\nU Skupštini Srbije danas je održano još jedno posebno slušanje u okviru debate o reformi političkog sistema, a poslaničke grupe SDS, SDPS I JS saglasile su se o nepohodnosti promene Ustava Srbije i o smanjenju broja poslanika republičkog parlamenta.\nDebata o reformi političkog sistema će biti nastavljena u petak, 10. jula, kada će svoje stavove o tom pitanju izneti PUPS, DS, SPS I SNS.\nSDPS I SDS smatraju da Skupština Srbije treba da ima 150 poslanika, dok je iz JS poručeno da broj poslanika treba smanjiti, ali nisu izašli sa konkretnim brojem.\nSDS je protiv pisanja novog Ustava i smatra da je potrebno izmeniti sadašnji, za kojeg navode da nije dovoljno dobar.\nOni tvrde da je bio "plod kompromisa poltiike koja je Srbiju usmeravala ka EU, a koju je predstavljao Boris Tadić, i politike DSS i premijera Vojislava Koštunice i lidera SRS Tomislava Nikolića, koji su tada oštro bili protiv ulaska Srbije u EU".\nNenad Konstantinović iz te stranke poručuje da Srbija treba da bude podeljena u više izbornih jedinica, najmanje 15 ili do 30, u kojima bi se biralo po 10 ili po pet predstavnika građana, kako bi sve opštine imale svoje predstavnike u parlamentu.\nRekao je da je njegova stranka za uvođenje personalizovanog proporcionalnog sistema, neposredan izbor gradonačelnika i predsednika opština, ali i za promenu Zakona o referendumu, kako bi se u političku praksu uvelo češće organizovanje referenduma na lokalnom, regionalnom i republičkom nivou.\nKonstantinović je, govoreći o izboru predsednika Republike, rekao da bi, ukoliko se Srbija opredeli za neposredan izbor, trebalo povećati njegova ovlašćenja na uštrb vlade i premijera, a da predsednik, ukoliko se bude birao u parlamentu, treba da ima ovlašćenja kao do sada ili nešto manja.\nŠef poslanika SDPS Milorad Mijatović naveo je da bi Skupština Srbije trebalo da ima 150 poslanika, vojvođanski parlament 80, lokalni parlamenti od 19 do 59 odbornika, a da bi u Srbiji trebalo da bude uveden personalizovani proporcionalni sistem.\nPrema tom sistemu, 70 odsto mandata bi se raspoređivalo na osnovu rezultata kandidata u njihovim sredinama, a 30 odsto na osnovu odluke podnosioca izborne liste.\nSDPS je za uvođenje stepenastog cenzusa, koji podrazumeva da izborni prag za parije koje samostalno nastupaju bude tri odsto, pet odsto za koaliciju dve partije, sedam odsto za koalicije koje čine tri partije i devet odsto za one koje čine četiri i više partija, kao i da Srbija bude podeljena na 150 izbornih jedinica, koliko bi bilo i poslanika.\nPokrajina i opštine bile bi podeljene na onoliko izbornih jedinica koliko imaju poslanika, odnosno odbornika.\nPrema mišljenju te stranke, treba doneti zakon o vladi, koji bi sadržao definisane resore, nazive ministarstava i brojčani sastav, a nju bi činilo 18 članova, odnosno predsednik, dva potpredsednika i 15 ministara.\nStav te stranke je i da predsednika države treba birati u parlamentu, što je, kako smatraju, najefikasniji model izvršne vlasti.\nUz napomenu da je JS za promenu Ustava i da je najpre neophodno postići saglasnost o tome šta u postojećem Ustavu treba promeniti, zamenik šefa poslaničke grupe te stranke Petar Petrović poručuje da prilikom određivanja broja poslanika treba voditi računa o ravnopravnoj zastupljenosti svih regiona.\n- Treba da vodimo računa da svi delovi Srbije budu adekvatno zastupljeni u parlamentu. Nije JS protiv beogradizacije, ali je nerealno da Beograd, bez obzira na to što ima dva miliona stanovnika, bude predstavljen sa jednom trećinom poslanika, a da mnogi krajevi i regioni nemaju poslanike - rekao je Petrović.\nJS se, kako je napomenuo, zalaže da u Srbiji ostane proporcionalni izborni sistem, uz neke eventualne modifikacije, i uz poštovanje načela prirodnog cenzusa za nacionalne manjina, ali i da vlasnici mandata budu stranke, a ne poslanici i odbornici.\n- Ako zadržimo proporcionalni sistem, JS se zalaže da vlasnici mandata budu poslanici i odbornici. Mislimo da su poslanicima i odbornicima kao vlasnicima mandata data suviše velika ovlašćenja - rekao je Petrović, dodajući da predsednik Srbije, kao i gradonačelnici i predsednici opština, treba da budu birani po većinskom sistemu.\nPetrović je ukazao da ima utisak da neke nezavisne institucije žele da prošire svoj uticaj i da "maltene prave četvrtu granu vlasti", te da bi Ustavom trebalo da se preciziraju njihova ovlašćenja, prava i obaveze.\npromena političkog sistema\nOdbor započeo raspravu o vladinom Predlogu za promenu Ustava\nKuburović: Skupštinska debata o promeni Ustava NA PROLEĆE


“Put svile” – put ka budućnosti\nArheološki ostaci grada Merv u Turkmenistanu, za koji se pretpostavlja da je bio najveći na svetu sredinom 12 veka – očuvani su. Slično je i sa islamskom arhitekturom Bakara i Samarakand u Uzbekistanu. I dok su ove tri istorijske dragocenosti na UNESKO-voj listi svetskih znamenitosti, većina ostalih lokacija duž Puta svile su izostavljene, kaže predstavnik ove svetske organizacije Frensis Čaild.\n"Postoje takođe mnoga mesta koja još nisu na pomenutoj listi zbog lošeg stanja u kome se nalaze. Gradovi kao što su, na primer, Otrar, arheološki izuzetno mesto u južnom Kazahstanu, zatim Krasnaja Rečka u Kirgistanu. Oni su bili prilično zapostavljeni tokom Sovjetske vladavine", kaže Čajld. On i njegove kolege nastoje više od decenije da spasu ova i druga mesta od daljeg propadanja što je preduslov da bi se našli na UNESKO-voj svetskoj listi baštine. Sredstva za ovu namenu stižu iz Norveške, Italije, Švajcarske i naročito Japana. Bogate zemlje iz Zaliva takođe su najavile podršku, tražeći pre svega restauraciju arheoloških nalazišta u Avganistanu koja su naročito u lošem stanju. Očekuje se da će do 2008. godine većina mesta koja su se nalazila na Putu svile biti nominovana za UNESKO-vu listu.\n"Za vreme Sovjetskog Saveza, većina etničkih grupa u Centralnoj Aziji je u osnovi izgubila svoj istorijski identitet. Oni su učeni da su bili nerazvijeni sve dok SSSR nije stvoren, da su bili nomadi, bez arheoloških znamenitosti - rečju - bez istorije. Zbog toga je restauracija ovih izuzetnih arheoloških mesta na neki način vraćanje Kazahstancima, Kirgizima, Tadzikistancima, njihove sopstvene istorije i kulturnog identiteta", smatra Čajld.\nZemlje kroz koje je prolazio Put svile mogu takođe da računaju i na znajačajne prihode od turizma.Ovaj pravac koji je vekovima obezbeđivao kulturnu razmenu, trebalo bi posle dužeg prekida ponovo da dobije tu ulogu.\n"Ova mesta mogu postati motor lokalnog ekonomskog razvoja, ali takođe i razmene iskustava među ljudima. Centralnoazijske republike nekadašnjeg Sovjetskog Saveza bile su na neki način odsečene od sveta više od sto godina i sada se ponovo otvaraju, zainteresovane su da vide turiste iz Amerike, Japana, Australije i drugih regija, ali i da uzvrate posetu tim zemljama", kaže Frensis Čajld iz UNESKO.


Murinjove 'igrice' pred derbi, Kejn (ni)je povređen?!\nIzvor: Sportske.net, 02.Dec.2020, 17:40\nPred derbi sa Mančester Junajtedom, Žoze Murinjo je javno rekao da Sona čeka višenedeljna pauza, a ovaj je razbio Crvene đavole i oporavio se preko noći.\nBaš zbog toga danas niko nije shvatio ozbiljno Murinjove reči da je Hari Kejn povređen i da je pod znakom pitanja za derbi sa Arsenalom u nedelju.\nPred utakmicu sa >> Pročitaj celu vest na sajtu Sportske.net << Laskom u Ligi Evrope, Murinjo je naglasio da su van stroja Hari Kejn, Karlos Vinisijus, Serhio Regilon i Erik Lamela, a od ranije i Tobi Aldervereld.\n"Svi su povređeni. Lamela će pauzirati tri nedelje do mesec dana, i nema šanse da se vrati do vikenda. Ostali, Kejn, Vinisijus i Regilon imaju neke šanse. Neću vam otkriti prirodu Kejnove povrede, nadam se da će igrati, to je moj osećaj", rekao je Murinjo.\nInače, Arsenal je Kejnova omiljena mušterija, najvećem rivalu dao je 10 golova na 11 utakmica u Premijer ligi.\nKejn pod Murinjovom palicom igra do sada impresivnu sezonu, na 10 mečeva ima učinak od sedam golova i devet asistencija.


Perwoll Fashion Week oduševio sve ljubitelje mode\nDodaj u moja kolekcija942338 standard HKPressrelease\nTokom aprila, Beograd je bio centar mode na kom su brojni dizajneri prikazali najnovije kreacije i oduševili modne gurue i ljubitelje mode. Na Perwoll Fashion Week-u, jednoj od najzančajnijih modnih manifestacija u regionu, predstavili su se samostalni dizajneri, brendovi i vodeće modne kuće, a organizatori su pripremili bogat edukativni program, kao i izložbe aksesoara i umetničkih fotografija.\nViše od 10,000 posetilaca je uživalo u 30 modnih priredbi na 7 poznatih lokacija u gradu, dok je najnovije modne kolekcije predstavilo 60 dizajnera. Na svečanom otvaranju poznati dizajner Igor Todorović predstavio je najnoviju kolekciju „Karlneval”, koja je spoj odevnih komada namenjenih dnevnim i večernjim prilikama sačinjenih od pažljivo biranih tkanina, kao i svilenih organdina, saten svile, bukle svile i detalja od kristala i lamea. Pored toga, posebnu pažnju publike nesumnjivo je privukla jedinstvena revija posvećena najvećoj ženskoj glumačkoj legendi na ovim prostorima i svojevrsnoj ikoni stila – Mileni Dravić. Revija je zamišljena kao upečatljivi tribute, a modele inspirisane legendarnom glumicom nosili su manekeni, poznate ličnosti i zvezde domaćeg glumišta.\nPoslednja tri dana bila su rezervisana za dinamičan raspored revija u Belexpocentru, na kojima su svoje autorske kolekcije prikazali najznačajnija kreatorska imena, poput Boška Jakovljevića, Ane Ljubinković, Budislave Keković, Jasmine Vujović, Aleksandre Lalić, Svetlane Jaćović, Sonje Jocić i mnogih drugih. Revije su odisale neverovatnim bojama, svežinom i buntovničkim duhom, te izazvale ovacije i pokupile sve simpatije publike.\nKao brend koji voli modu, Perwoll je ovog proleća bio veran partner Belgrade Fashion Week-a i svih modnih kreatora koji veoma dobro znaju koliko je važno da tkanine budu vrhunski negovane kako bi zadržale svoj prvobitni izgled i boju. Za sve modne sladokusce, Perwoll je napravio inspirativan kutak za odmaranje i atraktivan Perwoll photo wall, ispred koga su mogli da zabeleže trenutke sa ove prestižne modne manifestacije.\nmsword Saopštenje za javnost  (212.5 KB) 942340 standard HKDownload\nNisko (116.35 KB)\nDodaj u moja kolekcija942342 download HKPicture\nVisoko (2 MB)\nNisko (81.8 KB)\nDodaj u moja kolekcija942344 download HKPicture\nNisko (78.02 KB)\nDodaj u moja kolekcija942346 download HKPicture


M. K. 13. aprila 2020. 06:09\nKako navodi „Medikal Ekspres”, naučnici su proučavali delovanje manzamina A na kancerogene ćelije, na primeru četiri različite ćelijske linije raka grlića materice.\nPrema rezultatima: manzamin A zaustavio je rast kancerogenih ćelija, ne utičući posebno negativno na zdrave ćelije.\nTakođe, pokazalo se da je manzamin A efikasan protiv melanoma, raka prostate i pankreasa.\nManzamin A još poseduje antiparazitska svojstva, odnosno, efikasan je protiv malarijskog parazita. Samo jedna doza bila je potrebna da zaštiti glodare od malarije. Pritom, neka jedinjenja slična ovoj jedinstvenoj klasi jedinjenja predstavljaju kandidate za kontrolu novog virusa korona.\nJedan od NAJMOĆNIJIH prirodnih lekova\nU okviru poslednjeg istraživanja bilo je dokazano da manzamin A smanjuje nivo ekspresije proteina, odgovornog za nekoliko kancerogenih oboljenja, uključujući rak grlića materice, a takođe pogoršava i ishod bolesti kod pacijenata.\nKompjuterska simulacija, pak, pokazala je da manzamin A ima strukturu sličnu već postojećim inhibitorima ovog proteina. Međutim, manzamin A blokira problematični protein 10 puta efikasnije.


Srbija NE RASKIDA sa Huavejem - Bizlife.rs\n19:14 Beograd, 20/05/2019\nNe postoji bilo kakav osnov da Srbija raskida saradnju sa kineskom kompanijom Huavej (Huawei), rekao je za Radio slobodna Evropa (RSE) ministar telekomunikacija Rasim Ljajić.\n„Ovde se radi o sukobu dva giganta“, rekao je Ljajić i dodao da je u toku realizacija više ugovora koje je Srbija potpisala sa kineskom kompanijom.\nIstakao je da je Huavej bio „korektan partner“, te da nema potrebe da se dosadašnji nivo saradnje raskida.\n„Mnoge telekomunikacione kompanije u Evropi imaju slične ugovore, rade sa Huavejom i ne nameravaju da to prekinu, s obzirom na to da je on u ovom trenutku najveći snabdevač telekomunikacionom opremom u svetu“, rekao je Ljajić.\nHuavej sprema alternativu\nHuavej će nastaviti da pruža usluge ažuriranja na svim postojećim „huavej“ i „honor“ pametnim telefonima i tablet-računarima, pokrivajući one koji su prodati i one koji su „na zalihama“, prvi je odgovor kineske kompanije na zabrane Gugla.\nU saopštenju koje je Huavej dostavio portalu The Verge, kompanija poručuje vlasnicima Huavejovih mobilnih telefona da će im i dalje funkcionisati ažuriranja.\n„Nastavićemo sa izgradnjom sigurnog i održivog softverskog sistema, kako bismo svim korisnicima širom sveta pružili najbolje iskustvo“, navodi se u saopštenju Huaveja.\nKineska kompanija priprema se za eventualni gubitak pristupa softveru američkih kompanija kao što su Gugl i Majkrosoft, a razvija se i interna alternativa operativnom sistemu za Android, što se može naslutiti iz dela saopštenja o izgradnji softverskog sistema“, piše portal The Verge.\nrasim ljajić android gugl huavej


Odato priznanje učenicima generacije | Palelive.com\nPočetna Novosti Grad Istočno Sarajevo Odato priznanje učenicima generacije\nGradonačalnik Istočnog Sarajeva Nenad Vuković organizovao je u srijedu tradicionalni prijem za učenike generacija četiri srednje škole sa područja grada, ističući da je ovo prilika da se najboljima oda priznanje.\n„Ovo je deseta godina zaredom kako grad Istočno Sarajevo skromnim poklonima i novčanom nagradom odaje priznanje za postignuti uspjeh najboljim srednjoškolcima“, rekao je Vuković novinarima, čestitajući učenicima, roditeljima, profesorima i direktorima škola.\nUčenicima generacije iz srednjoškolskih centara „Pale“, „Istočna Ilidža“, „Vasilije Ostroški“ sa Sokoca, te „28. jun“ iz Istočnog Novog Sarajeva danas su uručeni jednokratni vaučeri od 500 KM, a Gradska uprava se obavezala da će im u narednoj godini dati stipendiju od 1.000 KM bez konkursne procedure.\nVuković je podsjetio da je grad nadležan za finansiranje troškova za ove četiri srednje škole, kao i da godišnje izdvaja oko 450.000 KM.\nOn je naveo da će od četiri učenika generacije, dva nastaviti studiranje na Mašinskom i Elektrotehničkom fakultetu Univerziteta u Istočnom Sarajevu, a dva na fakultetima u Beogradu i Novom Sadu.\n„Dužni smo da kao Gradska uprava utičemo na mlade da život nakon školovanja nastave u Istočnom Sarajevu, ne braneći im da znanja stiču negdje drugo“, istakao je Vuković i dodao da se nada da će svi oni doprinijeti razvoju lokalnih zajednica i Republike Srpske.\nUčenik generacije Srednjoškolskog centra „Pale“ Sara Gluhović rekla je da planira da nastavi školovanje na Elektrotehničkom fakultetu Univerziteta u Istočnom Sarajevu, te da očekuje da će imati podjednako uspjeha u nastavku školovanja.\nOna je navela da joj mnogo znači što su grad Istočno Sarajevo, kao i opština Pale prepoznali njen trud i uspjeh, te da se nada da će ova praksa biti nastavljena.\nUčenik generacije iz Srednjoškolskog centra „Vasilije Ostroški“ sa Sokoca Miloš Radović, koji planira da upiše Fakultet tehničkih nauka u Novom Sadu, zahvalio je Gradskoj upravi što je prepoznala njegov trud i zalaganje koje je uložio u školovanje.\nUčenik generacije iz Srednjoškolskog centra „28. juni“ iz Istočnog Novog Sarajeva je Pavle Glogovac, dok je Filip Jokić đak generacije iz Srednjoškolskog centra „Istočna Ilidža“.\nPrethodni članakDjeca sa Kosmeta posjetila Višegradsku banju\nNaredni članakKonferencija beba 1. jula


Jeftini letovi iz Tureira do Švajcarske - Avio karte Tureira Švajcarska - eSky.rs\nAvio karte iz Tureira do Švajcarske\nPretražite letove iz Tureira do Švajcarske\nProverite najbolje prilike za letove iz Tureira do Švajcarske\n✔ Postoje li posebne ponude za letove iz Tureira do Švajcarske na eSky.rs?\n✔ Mogu li se pobrinuti za osiguranje prilikom rezervacije leta iz Tureira do Švajcarske?\n✔ Ako rezervišem let iz Tureira do Švajcarske, mogu li da rezervišem ujedno i smeštaj?\n✔ Koje avio-kompanije nude letove iz Tureira do Švajcarske?\nBudite sigurni, da na eSky.rs ponuda letova iz Tureira do Švajcarske uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Francuske Polinezije Jeftini letovi iz Francuske Polinezije Jeftini letovi za Nuku Hivu Jeftini letovi iz Nuku Hive Jeftini letovi za Sučavu Jeftini letovi iz Sučave\nJeftini letovi do Gvajane Jeftini letovi iz Gvajane Jeftini letovi do Kasos Island Airport Jeftini letovi od Kasos Island Airport


Anja Ilić najbolje plasirana srpska smučarka ove sezone – Zlatibor.News\n20/10/2016 ZlatiborNewsComments Off on Anja Ilić najbolje plasirana srpska smučarka ove sezone\nNa novoj FIS listi koja je objavljena po završetu letnje sezenone na ski-rollerima Anja Ilić je najbolje plasirana smučarka iz Srbije.\nAnja Ilić sada ima 168 FIS bodova i to je najbolji rezultat Srbije u ženskoj konkurenciji. Ono što raduje je činjenica da je ona najbolja kako u disciplini sprint tako i u distanci.\nTreba pomenuti da je ako se pogleda region Anja Ilić se nalazi na petom mestu u konkurenciji takmičarki iz Bosne i Hercegovine, Crne Gore, Hrvatske, Makedonije i Srbije. Takođe treba istaći da je u konkurenciji takmičarki do 18 godina Anja Ilić je druga u regionu.\nPredsednik SK Zvezda Janko Ilić, očekuje još bolje rezultate ove sezone.\n“Verujemo da će rezultati ove sezone biti još bolji i da ćemo se dobro pripremiti za Olimpijadu. Ono što nas ohrabruje je činjenica da je Anja među najboljim mladim takmičarkama u regionu i da njeno vreme tek dolazi.”\nTagged Anja Ilic, fis lista, najbolja srpska smucarka, nordijsko skijanje, SK Zvezda, srbija, zlatibor\nZlatibor na korak od titule\nZlatibor je u poslednja dva kola pojačao tempo i zabeležio dve pobede. Posle remija sa ekipom Žarkova i poraza od TSCa usledile su pobede u duelima sa ekipama Bečeja i Trajala. Zlatibor sada ima 38 bodova i skor od 12 pobeda, 5 poraza i dva remija. Direktni konkurenti za titulu jesenjeg prvaka ekipe Inđije i […]\nKošarkaši Zlatibora gostuju u Aleksincu u derbiju kola\nZlatibor spreman za megdan sa kamiondžijama


KINA KLONIRALA ŠERLOKA HOLMSA I TO SA ČETIRI NOGE: Ovaj specijalni pas tragač uštedeće policiji vreme i novac u otkrivanju droge! (VIDEO) | Burina.NET :: Novosti iz zemlje i sveta\nKINA KLONIRALA ŠERLOKA HOLMSA I TO SA ČETIRI NOGE: Ovaj specijalni pas tragač uštedeće policiji vreme i novac u otkrivanju droge! (VIDEO)\nKineski naučnici klonirali su, kako kažu "Šerloka Holmsa među policijskim psima tragačima" u okviru programa čiji je cilj skraćenje vremena obuke i smanjivanje troškove za obuku policijskih pasa....\nDevojčicu izujedao pas, zadobila teške povrede lica RTS :: Hronika (Juče) - Trogodišnju devojčicu je izujedao pas u naselju Stari Tamiš kod Pančeva. Devojčica je sa teškim povredama lica prevezena u Institut za majku i dete u Beogradu, saznaje RTS....\nDevojčicu izujedao pas, prebačena na Institut za majku i dete RTS :: Hronika (Juče) - Trogodišnju devojčicu je izujedao pas u naselju Stari Tamiš kod Pančeva. Devojčica je sa teškim povredama lica prevezena u Institut za majku i dete u Beogradu, saznaje RTS....\nLABRADORD IZUJEDAO DEVOJČICU U PANČEVU 24 Sata (Juče) - Na Starom Tamišu, u Pančevu, pas je izujedao trogodišnju devojcicu koja je sa teškim povredama lica prevezena u Institut za majku i dete u Beogradu gde su joj sanirane povrede,...


INDEKSONLINE SAZNAJE: Ponavlja se glasanje na 4 biračka mesta u Novom Pazaru - IndeksOnline.rs\nNaslovna FEATURED INDEKSONLINE SAZNAJE: Ponavlja se glasanje na 4 biračka mesta u Novom Pazaru\nINDEKSONLINE SAZNAJE: Ponavlja se glasanje na 4 biračka mesta u Novom Pazaru\nNOVI PAZAR – Republička izborna komisija (RIK) usvojila je večeras rešenje o ponavljanju glasanja na 117 biračkih mesta u Srbiji na kojima nije bilo moguće utvrditi rezultate glasanja na parlamentarnim izborima.\nZamenik predsednika RIK-a Željka Radeta zatražila je na sednici da se za svako biračko mesto za koje je zatraženo ponavljanje glasanja, dostavi džak sa izbornim materijalom kako bi članovi Komisije mogli da utvrde pravo stanje u pogledu broja važećih i nevažećih listića.\n“Razlog zbog kog se traži ponavljanje na ovim biračkim mestima je to što je u kutiji više listića od broja birača koji su glasali. Neozbiljno je da zapisnik bude dokument na osnovu koga ponavljamo glasanje. Mora se izvršiti uvid u izborni materijal za svaki neuredan zapisnik, da bismo bili sigurni moramo otvoriti džak i prebrojati listiće”, kazala je Željka Radeta.\nPredsednik RIK-a Vladimir Dimitrijević ocenio je da bi bilo najbolje kada bi Komisija prebrojala više od 8.500 džakova sa biračkih mesta po Srbiji ali i dodao da “to tako ne funkcioniše”.\n“Mi postupamo isključivo u skladu sa Uputstvom koje smo doneli pre par meseci. U situacijama kada na osnovu zapisnika ne možemo da utvrdimo volju birača, niti ćemo da je prekrajamo niti da preturamo po džakovima već da u skladu sa članom 87 Uputstva ponovimo glasanje na ovim biračkim mestima”, kazao je Dimitrijević.\nKako saznaje indeksonline.rs, izbori se ponavljaju i u Novom Pazaru i to na biračkim mjestima broj 66 – OŠ “Selakovac”, broj 74 – Kulturni centar, broj 77 – zgrada tehničkog pregleda kod Adisa Ladjara, broj 84 – OŠ “Ćamil Sijarić”.\nNa ova četiri biračka mesta u Novom Pazaru upisano je ukupno 7.084 birača.


Velika igra malih igrača - BIGportal.ba\nMaj 11, 2019 079\nŠta nisu želeli, a upravo to su postigli, Angela Merkel i Emanuel Makron skupom koji su organizovali u Berlinu, i šta nas čeka na sličnom skupu koji će njih dvoje organizovati u Parizu 1. jula?\nPOJAS I PUT SRBIJE Uostalom: samo šest godina od zvaničnog pokretanja, kineskoj inicijativi „Pojas i put“ pristupilo je preko 120 država, među njima i sve više članica Evropske unije i to uprkos otvorenom protivljenju suverena Evropske unije s one strane Atlantika. Tendencija je, dakle, neumoljiva koliko i nezaustavljiva.\nBERLINSKA ZAMKA U Pekingu 25. i 26. aprila, na Drugom forumu „Pojas i put“, Srbija je dobila ono čemu se i nadala a to je, rečima njenog predsednika Aleksandra Vučića, podrška „teritorijalnoj celovitosti i suverenitetu Srbije“ koju je dobio i od domaćina, predsednika Kine Si Đinpinga, i od najvažnijeg (i najdražeg) Sijevog gosta, predsednika Rusije Vladimira Putina. Ovo, pride, uz izraženu podršku za „našu zemlju u svim međunarodnim organizacijama“ što, i ako se ne kaže eksplicitno, uključuje i Ujedinjene nacije.\nMERKRONOV FIJASKO Na kraju, kako rekosmo, suprotno očekivanjima domaćina, skup se okončao „Merkronovim“ – igra reči, kombinacija prezimena Merkel i Makron – „balkanskim slomom“, kako je savršeno precizno formulisao spomenuti „Politiko“.


Metode prevencije rizika u poslovanju kroz bezbednosne sisteme! | SecuritySEE.com\nNaslovna IT Bezbednost Metode prevencije rizika u poslovanju kroz bezbednosne sisteme!\nKoronavirus imao je široki uticaj i na organizacije izvan bezbednosti. Neke od najvećih tehnoloških kompanija u SAD-u preduzimaju dodatne mere kao što su zabrana putovanja i rad od kuće. Centri za kontrolu i prevenciju bolesti savetuju da bi kompanije trebalo da imaju planove i uputstva za fleksibilno reagovanje, ne samo kao odgovor na COVID-19, već i u drugim situacijama i promenama u politici.\nBudući da se epidemija koronavirusa i dalje širi i da je čitav svet u krizi, sve više kompanija usvaja i pooštrava mere u cilju zaštite svojih zaposlenih i svog poslovanja. Dok se kompanije pripremaju za nove promene, savetuje se da bi trebalo da razmotre i ulogu bezbednosnih sistema radi ublažavanja rizika izazvanih vanrednim stanjem, kao i rizicima koji će se tek pojaviti kao lančani sled događaja pandemisjke krize COVID-19.\nU daljem tekstu navešćemo najbolje prakse korišćenja bezbednosnih sistema za jačanje mera prevencije i redefinisanja politika za zaposlene, kupce, posetioce u svetlu vanrednog stanja COVID-19.\nVisitor Management Systems – VMS\nPrva linija odbrane je korišćenje VMS-a radi pregleda osoba koje pristupaju organizaciji. Radi dodatne sigurnosti, organizacije koje su usvojile ovu meru zaštite, postavljaju pitanja posetiocima kao dopunsku metodu prevencije. Pitanja se odnose na zdravstveno stanje lica:\nda li je u proteklih par nedelja boravilo u državama koje su žarišta COVID -19 ili u zemljama gde su registrovani slučajevi\nda li je lice imalo određene simptome kao što su kašalj, temperatura, otežano disanje\nda li je bio u kontaktu sa licem koje je bilo sumnjivo ili je potvrđen koronavirusa.\nOva pitanja su od značaja jer sistemu VMS pruža širi spektar infomracija, a samim tim daje jasniji uvid kompaniji. Kada je integrisan u sistem kontrole pristupa, postaje još snažnija metoda za ublažavanje zdravstvenih i bezbendosnih rizika.\nPrilikom donošenja operativnih odluka kao odgovor na COVID -19, organizacije bi trebalo svoje politike ublažavanja rizika da integrišu i primene kroz sistem kontrole pristupa. Uzmimo za primer kompanije koje su svoje aktivnosti prenele na teren “rada od kuće“. Zgrade su, uslovno rečeno prazne, te je potrebno porveriti ispravnost alarmnih sistema, kako bi se utvrdilo da su objekti dosledno i pravilno obezbeđeni. Sve operativne odluke treba da budu ojačane u okviru postavki kontrole pristupa, kako bi kontrola organizacije i okruženja bila adekvatna. Takođe, ovakva metoda može da se koristi za reviziju pristupa kako bi se osiguralo da pravi ljudi imaju pristup pravim delovima zgrade.\nOnline usluge i podrška\nVeliki broj organizacija svoj rad je preusmerilo na rad od kuće. Privremeno su “zatvorena vrata” posetiocima, osoblju, izvođačima radova, te se usluge i podrška za neke psolovne funkcije odvija daljinskim piutem, uključujući i bezbednost. Budući da se posao prenosi na elektronske sisteme od ključnog značaja je da programi budu obezbeđeni od upada i da postoji mogućnost podrške i učenja i daljinskog „instant“ delovanja u slučaju nastanka problema. Da bi se bezbednosni program održao, treba iskoristiti online tehničke obuke i učenje radi sticanja sertifikata i nadgradnje u ovom domenu.\nKoronavirus imao je široki uticaj i na organizacije izvan bezbednosti. Neke od najvećih tehnoloških kompanija u SAD-u preduzimaju dodatne mere kao što su zabrana putovanja i rad od kuće. Prema podacima, u više od polovine svih američkih zemalja, potvrđeni su slučajev COVID -19.\nCentri za kontrolu i prevenciju bolesti savetuju da bi kompanije trebalo da imaju planove i uputstva za fleksibilno reagovanje, ne samo kao odgovor na COVID-19, već i u drugim situacijama i promenama u politici. Navedene metode, trebalo bi da budu implemetirane u okviru svake strategije poslovanja radi održivosti istog u kriznim situacijama.\nPrethodni članakUpravljanje konfliktnim situacijama u maloprodaji kao odgovor na COVID-19\nSledeći članakUgrožena privatnost građana u Podgorici – procurele informacije zaraženih virusom COVID-19!\nGLOBALNI INDEKS MIRA: Negativni trend se nastavlja, svet je sve opasniji\nU fokusu Redakcija - 09/06/2018


Koronel: Greška mala, ali smrtonosna - Serbiaring\nKako smo već izvestili, Tom Koronel u Makauu proslavlja četvrt veka trkačke karijere i u čast jubileja, njegov „kruz“ je sa prednje, zadnje i bočnih strana ukrašen lovorikama i podsećanjem na 25 godina provedenih u automobilizmu.\nGrafičko rešenje možda nije onako upadljivo kako je delovalo u najavi, ali nalazi se na svim pravim mestima i pažljivo oko će ga u dobrom kadru primetiti.\nU skladu sa svečarskim raspoloženjem, Tom je zabeležio izuzetno dobar kvalifikacioni rezultat. Prolaz u najboljih pet uspeh je po sebi, s tim što ne treba zaboraviti da je „ševi“ 10 kilograma teži od rivalskih „hondi“.\nHolanđanin je u svom brzom krugu u Q3 nadmašio Mihelisovo vreme u sektoru 1, ali je u drugom delu staze okrznuo zaštitnu ogradu i oštetio auto, pa je morao da prekine pokušaj i zadovolji se petim startnim mestom i jednim pripadajućim poenom.\nIpak, 42-godišnji trkač iz Nardena nije delovao razočarano: „Napravio sam grešku, koliko malu toliko i smrtonosnu. Samo sam očešao zidić, ali je to bilo dovoljno da mi pocepa prednju levu stranu. Šteta, ali „sitroeni“ su ionako bili nedostižni, a startovao ja četvrti ili peti, ne čini neku naročitu razliku. Sutra ćemo do maksimuma forsirati, ovde možemo da prođemo dobro“, optimističan je veteran, koji se na stazi Guja trkao i godinama pre uspostavljanja Svetskog šampionata turing automobila.\nAgresivni pristup trkama poslednje, dvanaeste WTCC runde u 2015. obećao je i Koronelov kolega Tom Čilton. U nedelju će trkači ROAL motorsporta po svoj prilici voditi zanimljiv dvoboj za sedmo mesto na tabeli u konačnom poretku. Trenutna prednost letećeg Holanđanina iznosi svega 5 bodova (149:144).


Dačić: Položaj Roma u Srbiji još uvek nije zadovoljavajući - Društvo - Dnevni list Danas\nPočetna » Društvo » Dačić: Položaj Roma u Srbiji još uvek nije zadovoljavajući\n0Piše: Beta 08. aprila 2021. 13.48\nDačić je naglasio da Srbija ulaže „dosta napora“ da bi poboljšala položaj Roma i da u tome saradjuje sa Nacionalnim savetom romske nacionalne manjine.\nPrioritet Vlade Srbije je socijalno uključivanje Roma, dodao je predsednik Skupštine.\n„Socijalno uključivanje Roma je prioritet Vlade i zato imamo Vladinu strategiju za socijalno uključivanje Roma do 2025. godine“, rekao je Dačić.\nDanašnje javno saslušanje o položaju Roma, kako je on kazao, podstaći će druge državne institucije i gradjane da budu svesni problema koja se tiču položaja Roma u Srbiji i da ih „brže i organizovanije reše“.\nMinistarka za ljudska i manjnska prava i društveni dijalog Gordana Čomić izjavila je da je važno da Romi mogu slobodno da iskažu njihov identitet bez diskriminacije.\n„Važno je da Romi mogu slobodno da iskažu svoje etničko i nacionalno poreklo u popisu stanovništva, da slobodno mogu da iskažu svoj identitet, jer je on ljudima važan“, rekla je ona.\nIvica Dačić, romiBeograd


Davije: Izvanredan napredak Crne Gore nakon sticanja nezavisnosti - CdM\nDavije: Izvanredan napredak Crne Gore nakon sticanja nezavisnosti\nCrna Gora je od sticanja nezavisnosti do danas napravila izvanredan napredak i uvjerena sam da će vaša zemlja nastaviti da se snažno kreće putem demokratizacije i snaženja institucija, kazala je šefica Misije OEBS-a u Crnoj Gori, Mariz Davije, na današnjem sastanku sa gradonačelnikom Podgorice, Ivanom Vukovićem.\nKako je saopšteno iz Glavnog grada, sagovornici su ocijenili da je uloga Misije OEBS-a od izuzetnog značaja za sprovođenje reformskih procesa i dalju demokratizaciju društva.\nVuković je naglasio da je za Podgoricu posebno važno snaženje kapaciteta Izborne komisije Glavnog grada, u cilju implementacije novih standarda kada je u pitanju izborno zakonodavstvo, kao i podrška ostvarenju i korišćenju prava ranjivih kategorija stanovništva.\n“Gradonačelnik je iskazao zadovoljstvo saradnjom sa jednom od najznačajnijih međunarodnih organizacija, kako na državnom, tako i na lokalnom nivou, uz uvjerenje da će u narednom periodu ta saradnja doprinijeti sistemskom snaženju institucija i kontinuiranom unapređenju temeljnih evropskih vrijednosti”, navodi se u saopštenju.\nSagovornici su se saglasili da je na tom putu neophodna dalja ekspertska podrška OEBS-a, naročito na polju jačanja administrativnih kapaciteta i usvajanja evropskih vrijednosti, koje promovišu najviše standarde demokratije, vladavine prava i sloboda.\n“Davije je, čestitajući Vukoviću izbor na funkciju gradonačelnika, podsjetila da je Crna Gora odmah nakon sticanja nezavisnosti primljena u OEBS i da je, zahvaljujući dugogodišnjoj uspješnoj saradnji, uspjela da savlada mnoge prepreke i usvoji standarde vladavine prava i sloboda na putu ka EU”, dodaje se u saopštenju.\nAmbasadorka je saopštila da će Misija OEBS u Podgorici nastaviti da pruža podršku institucijama, kako na lokalnom, tako i na državnom nivou, pozdravivši Vukovićevu inicijativu da zajednički rade na sprovođenju strategija i programa koje tretiraju prava osjetljivih socijalnih grupa crnogorskog društva.\nTagoviIvan Vuković Mariz Davije misija OEBS podrška pomoć saradnja\n2 Komentara na "Davije: Izvanredan napredak Crne Gore nakon sticanja nezavisnosti"


Koštunica: Euleks treba da napusti Kosovo | Glas javnosti\nPočetna > Politika > Koštunica: Euleks treba da napusti Kosovo\nBEOGRAD - Predsednik Demokratske stranke Srbije (DSS) Vojislav Koštunica je ocenio da državni organi treba da zatraže od Euleksa da napusti Kosovo i da se ponovo uspostavi misija UN.\n"Neprijateljstvo koje NATO i Euleks pokazuju prema srpskom narodu, zahteva najodlučnije korake Srbije u pravcu zvaničnog zahteva da Euleks odmah napusti Kosovo i da se ponovo uspostavi misija UN koja jedina ima mandat da, saglasno Rezoluciji 1244 (Saveta bezbednosti UN)bude prisutna na Kosovu", piše u izjavi Koštunice.\nPredsednik DSS je ocenio da Srbija treba da odbaci "sva ucenjivanja EU kojima je izložena zarad dobijanja kandidature, i da odlučno zahteva od EU i međunarodne zajednice puno poštovanje teritorijalnog integriteta Srbije, u skladu sa osnovnim načelima međunarodnog prava i Rezolucijom 1244".\n"Gruba je neistina da su NATO i Euleks statusno neutralni, jer oni koriste sva sredstva i golu silu da uspostave nezavisnu državu Kosovo. Srpski narod na Kosovu brani svoju slobodu i svoje pravo da pripada državi Srbiji, i to mu pravo ne mogu silom oteti NATO i Euleks", naveo je Koštunica.\nDesetak Srba i vojnika Kfora je juče povređeno u sukobu na Jarinju. Srbi navode da je Kfor pucao na njih bez povoda koristeći bojevu miniciju. Kfor je naveo da je pucao u samoodbrani, a da su četvorica vojnika povređena kada je na njih bačena bomba kućne izrade.


Da Kinezi izdvajaju dosta novca kada je reč o ulaganju u esport, dokazuje više podataka. Jedan od njih je i da će kompanija Alibaba uložiti 150 miliona dolara u esport u saradnji sa Internacionalnom esport federacijom. Iza investicije stoji AliSports, ogranak ove kompanije koji je najavio i svoje planove za Beograd, a koje su Večernje Novosti prenele još početkom ovog meseca.\nKada je reč o pomenutom investiciji, AliSports planira da pomogne IeSF-u da organizuje turnire kako za profesionalne tako i za amaterske organizacije, sa ciljem da se esport globalno prepozna kao sport koji donosi veliki potencijal. Međutim, priča o Kinezima i esportu ne završava se ovde. Početkom godine kompanija Alphabet investirala je 120 miliona dolara u kinesku livestream gaming platformu Chushou osnovanu 2015. godine, a koja broji 8 miliona korisnika.\nOvo su samo neki od dokaza koliko se zemlja Kina fokusirala na esport, nastojeći da se dodatno pozicionira u ovoj oblasti, ali i da investira u druge zemlje kao što je Srbija – što je i najzanimljivije za lokalne aktere. Prema pisanju pomenutog beogradskog lista, jedan od razloga zašto bi AliSports potencijalno investirao u Srbiju, jeste to što je naša država priznala esport kao sport, što će samoj kompaniji omogućiti da dodatno razvije esport ekosistem kako regiona tako i naše zemlje uz pomoć zvaničnih institucija.\nNa papiru jedno, u realnosti pak druga priča?\nPrvi obrisi ove saradnje proistekli su zahvaljujući gostovanju srpskog esport saveza u kineskom gradu Haikou, gde je održano finale takmičenja Word Electronic Sport Games. Ovu priliku savez je iskoristio da se bolje poveže sa direktorom AliSportsa, Džejsonom Fungom koji je istakao velike ambicije kada je reč o ulaganju u glavni grad, a koje se zasnivaju na stvaranju regionalnog centra ovog sporta u periodu koji dolazi.\nIpak, koliko je zapravo ova priča realno ostvariva i koliko bi njena primena donela benefita, kako za region, tako i za Srbiju, porazgovarali smo sa Mihajlom Jovanovićem Džarilom, direktorom Fortuna esports. Na pitanje Netokracije kako komentariše pomenute najave u medijima, Mihajlo ističe da su isti preterali sa informacijama, ali i da mu je sve to razumljivo s obzirom na to da pojedini mediji generalno nemaju previše dodira sa ovom materijom:\nDa malo pojasnim situaciju za one koji ne znaju. AliSports, koji je ogranak AliExpress-a, organizuje WESG (World Electronic Sports Games) koji po formatu najviše liči na Olimpijske igre. Pravo nastupa imaju samo ekipe sastavljene od igrača iz iste države, a samo takmičenje obuhvata više igara.\nProšle godine, svaki kontinent je imao više online kvalifikacija po regionalnom ključu, dok se završnica igrala uživo. Na primer, za Evropu je glavni događaj prošle godine bio u Barseloni, dok su Srbiju predstavljale ekipa Resistance u CS:GO i Team Serbia u Doti 2 koji je uspeo da se plasira na finale u Kini.\nNema sumnje da bi Beograd imao kapaciteta da ugosti veliko takmičenje kao što je WESG, ali ostaje da se vidi da li bi i kada moglo do toga da dođe.\nKako Jovanović napominje, ove godine AliSports želi da nastavi sa širenjem WESG-a, time što će kontinenti biti podeljeni na regione, od kojih će svaki imati svoje online kvalifikacije i veliku završnicu uživo preko koje će slati najbolje igrače i timove na finale u Kinu. “Beograd je zbog položaja, ali i zbog infrastrukture, publike i već donekle razvijene esport scene, prvi izbor za grad domaćin završnice našeg regiona”, kaže Mihajlo, dodajući da bi održavanje takvog događaja u Beogradu samo dodatno učvrstilo njegov položaj regionalnog esport centra i pokazalo da nema bolje destinacije od njega u našem regiou.\nEsport zajednica bi tako dobila priliku da prisustvuje uživo još jednom velikom događaju, ali bi i igrači dobili priliku da se takmiče u nekim igrama koje nisu toliko široko zastupljene, ali su deo WESG globalnog takmičenja. League of Legends koji je definitivno najrazvijeniji esport, kod nas ne spada u takmičarske igre, što znači da bi akcenat bio na Counter Strike-u, Hearthstone-u, Doti 2, itd, što bi dosta značilo za dalji razvoj tih igračkih zajednica.\nSrbija itekako ima potencijal za regionalnog esport lidera\nIzmeđu ostalog, naš sagovornik posebno naglašava da je esport i dalje jako mlada industrija koja još uvek ne uživa poverenje šire javnosti, te da bilo kakav propust može da ima negativan uticaj na sve koji posluju u njoj.\nSvedoci smo da se često najavljuju veliki projekti koji zatim ne mogu da u realnosti opravdaju visoka očekivanja. To vodi do prezentovanja netačnih statistika i naduvanih brojeva, a u realnosti imamo poluprazne hale i dvocifrenu gledanost tokom prenosa. Praktično, trebalo bi jako pažljivo i ozbiljno pristupiti projektu ove veličine jer bi bilo kakav neuspeh osetile sve domaće organizacije, dok bi uspeh bio sigurno dodatan vetar u leđa za celu industriju.\nFinale EBL lige, jednog od najvećih takmičenja u igri LOL, održano je u martu ove godine u Beogradu, gde je hrvatski Kliktech osvojio titulu.\nNa kraju razgovora, Jovanović kaže da ne treba zaboraviti da Srbija ima veliki broj profesionalaca sa iskustvom koji su potrebni da bi se ovako ambiciozan projekat sproveo u delo. Takođe, ne treba zanemariti i činjenicu da su u Srbiji niži troškovi, dok Beograd ima optimalnu geografsku lokaciju i odgovarajuću infrastrukturu. Takođe, statistika pokazuje da je najveći procenat regionalne esport publike upravo iz Srbije.\nNaredni period će najbolje pokazati da li bi pomenute najave na kraju mogle da budu pretočene u realnost ali postepeno – upravo iz razloga što nijedna industrija ne trpi velike promene preko noći, a posebno ne one industrije koje tek treba da pokažu svoj pun potencijal kao što je esport.


Kako obračunati zaradu starosnom penzioneru koji je ponovo zasnovao radni odnos? - Moja Firma\nPOČETNA Baza znanja Knjigovodstvo Kako obračunati zaradu starosnom penzioneru koji je ponovo zasnovao radni odnos?\nKako obračunati zaradu starosnom penzioneru koji je ponovo zasnovao radni odnos?\nKnjigovodstvo 12. oktobra 2016.\nOsoba koja je ispunila uslove za starosnu penziju može bez smetnji ponovo zasnovati radni odnos.\nNaime, u Zakonu o radu ne postoje odredbe koje bi ovu mogućnost uskratile licu koje ispunjava druge uslove za rad utvrđene zakonom odnosno pravilnikom o organizaciji i sistematizaciji poslova kod poslodavca.\nU ovom tekstu govorimo isključivo o ponovnom zasnivanju radnog odnosa od strane starosnog penzionera.\nZasnivanjem radnog odnosa starosni penzioner ne gubi pravo na penziju.\nŠta više, po prestanku radnog odnosa koji je zasnovao, a ako je on trajao duže od godinu dana, i ako je za to vreme bio prijavljen na socijalno osiguranje i ako mu je poslodavac uplaćivao doprinose, penzioner ima pravo na svojevrsnu reviziju (uvećanje) penzije po osnovu novog radnog staža i doprinosa za penzijsko i invalidsko osiguranje koje je poslodavac uplaćivao tokom perioda rada.\nRadni odnos sa starosnim penzionerom može se zasnovati na određeno ili neodređeno vreme zaključenjem ugovora o radu.\nStarosni penzioner koji ponovo stupi u radni odnos ima ista prava i obaveze kao i ostali zaposleni, sa par izuzetaka.\nS obzirom da je starosni penzioner korisnik zdravstvenog osiguranja po osnovu penzije, on se izjavom može izjasniti da li želi da nastavi da koristi zdravstveno osiguranje kao penzioner ili zaposleni.\nTakođe, zbog svog statusa, starosni penzioner nikada više ne može steći status nezaposlenog\nStarosni penzioner ne može ostvariti pravno na otpremninu radi odlaska u penziju.\nOstala prava i obaveze iz radnog odnosa jednaka su pravima i obavezama koja ostvaruju i ostala lica u radnom odnosu kod poslodavca.\nSpecifičnosti obračuna zarade starosnog penzionera koji je ponovo zaključio ugovor o radu\nNa zaradu koju ostvari starosni penzioner obračunava se uvek:\nPorez na zarade, na isti način kao za sve druge zaposlene, i\nDoprinos za penzijsko i invalidsko osiguranje, na isti način kao za sve druge zaposlene.\nDa li će na zaradu penzionera biti obračunat i doprinos za zdravstveno osiguranje zavisi od toga koji prioritetni osnov osiguranja odabere penzioner.\nNaime, član 21. Zakona o zdravstvenom osiguranju propisuje da lice koje stekne uslove da bude osigurano po više osnova, a u našem slučaju, penzioner ostvaruje pravo na zdravstveno osiguranje i kao korisnik penzije i kao zaposleni, dužno je da izabere jedan od osnova osiguranja po kojem će ostvarivati prava iz zdravstvenog osiguranja.\nForma i način na koji penzioner treba da se izjasni o prioritetnom osnovu zdravstvenog osiguranja i nije propisan. Savetujemo da penzioner poslodavcu da pisanu izjavu o željenom osnovu zdravstvenog osiguranja.\nUkoliko pezioner odabere da bude zdravstveno osiguran kao zaposleni, u tom slučaju se prilikom obračuna zarade, obračunava i plaća doprinos za zdravstveno osiguranje. Penzioner ima sva prava iz zdravstvenog osiguranja kao i svi drugi zaposleni.\nNe treba zaboraviti da penzioneru koji želi da bude zdravstveno osiguran kao zaposleni treba ishodovati novu zdravstvenu karticu kako bi mogao da ostvari svoje prava.\nUkoliko penzioner odabere da bude zdravstveno osiguran kao penzioner, prilikom obračuna njegove zarade ne obračunava se i ne plaća doprinos za zdravstveno osiguranje.\nU ovom slučaju penzioner ne može da ostvaruje naknadu zarade za vreme bolovanja na teret Fonda zdravstvenog osiguranja, jer ovo pravo imaju samo zaposleni radnici, i nije predviđeno za osobe koje su korisnici zdravstvenog osiguranja kao penzioneri.\nPrilikom obračuna zarade za starosnog penzionera koji je ponovo zasnovao radni odnos ne obračunava se doprinos za osiguranje od nezaposlenosti jer ovo lice po prirodi stvari nikada više ne može steći status nezaposlenog lica.\nDakle, obračun zarade starosnog penzionera može se sprovesti na dva načina, a u zavisnosti od toga da li je penzioner osiguran zdravstveno po osnovu rada ili penzije.\nOsnov zdravstvenog osiguranja\nPenzija Radni odnos\nDažbine koje se plaćaju ● Porez na zarade\n● Doprinos za PIO ● Porez na zarade\n● Doprinos za PIO\n● Doprinos za zdravstveno osiguranje\nFormula za preračun neto na bruto Bruto = (Neto – 1.160,40) / 0,76 Bruto = (Neto – 1.160,40) / 0,7085 *\nTabela – Specifični elementi obračuna zarade starosnog penzionera u zavisnosti od osnova zdravstvenog osiguranja koji je odabrao penzioner\nIzuzimajući navedene specifičnosti, metod obračuna zarade se u ostalim segmentima ne razlikuje od obračuna zarade zaposlenih.\nNakon obračuna zarade, a pre isplate podnosi se poreska prijava PPP PD u elektronskom obliku na portalu Poreske uprave ePorezi.\nU zavisnosti od primaoca zarade, šifra vrste prihoda može biti:\n1 09 101 00 0 – za penzionera po osnovu zaposlenja\n1 10 101 00 0 – za penzionera samostalnih delatnosti\n1 12 101 00 0 – za vojnog penzionera\n1 13 101 00 0 – za poljoprivrednog penzionera\nNa kraju napominjemo da lica koja su korisnici invalidske penzije ne mogu ponovo zasnovati radni odnos, jer ta lica karakteriše potpuni gubitak radne sposobnosti – te ona samim tim nikada više ne mogu biti u radnom odnosu.\n* Formule su validne za vrednost umanjenja poreske osnovice koja je momentu pisanja ovog teksta iznosila 11.604,00 dinara.\nPoslednja izmena dana\t25. septembra 2016. u 17:01


Vučić: Nasilje ne sme da se događa\nPremijer Srbije Aleksandar Vučić rekao je za Deutche Welle da se Srbija ozbiljno suprostavlja i bori protiv ksenofobije i homofobije.\nOn je istakao da će se u narednim nedjeljama vidjeti koliko je država uspješna u tome, aludirajući na istragu povodom nedavnog napada na njemačkog državljanina.\n"Beograd je kosmopolitski grad, Srbija je zemlja koja se bori ne samo za ulazak u Evropsku uniju već zemlja koja nikada neće podržavati vrijednosti nasilja i primitivizma, ugrožavanja tuđih prava, i tuđih života" rekao je Vučić.\nU uvodniku intervjua navodi se da je napad na nemackog državljanina D.H (27), koji u Beogradu prisustvuje konferenciji o pravima LGBT populacije, šokirao Srbiju, da su osumnjičeni za napad uhapšeni, a da se teško povrijeđeni nemački aktivista oporavlja i dodaje da je taj nemili dogadaj bio povod i za kratak razgovor sa Vučićem.\nNa pitanje kako kao premijer Srbije komentariše to što se dogodilo u Beogradu, i šta su državni organi preduzeli tim povodom, Vučić je rekao da je to bio jedan užasan dogadaj, i da je, šta god da neko navodi kao razloge, to potpuno besmisleno, sumanuto, i neprihvatljivo.\nPremijer Srbije je rekao da se reagovalo u najhitnijem roku uz ocjenu da nikada niko nije tako brzo pohapsio sve napadače - jednog ključnog i dvojicu pomagača.


RTS :: Prijem povodom 75 godina Unicefa\nDruštvo Prijem povodom 75 godina Unicefa\nutorak, 07. dec 2021, 21:04 -> 21:19\nPovodom 75 godina postojanja i rada Unicefa priređen je svečani prijem u Beogradu kojem je prisustvovala premijerka Ana Brnabić koja je poručila da ta organizacija treba i mora da postoji sve dok je i čovečanstva.\nPremijerka Ana Brnabić je istakla da proslava jubileja Unicefa pripada onima zbog kojih je ta organizacija i stvorena, a to su deca koja su, kako kaže, osnov svega što radimo i svakog daljeg razvoja i naše zemlje i čitavog sveta.\n"Sve ono što Vlada Srbije radi, radi za decu", kazala je Brnabićeva, navodeći da su usvojene brojne strategije i inicijative usmerene na unapređenje položaja dece, posebno one najugroženije.\nPrema njenim rečima, Vlada je u potpunosti posvećena zaštiti prava deteta i stvaranju mogućnosti da svako dete u Srbiji ima jednake šanse za srećno detinjstvo ispunjeno ljubavlju, igrom i učenjem.\n"Na tom zadatku i za tako važan cilj svi moramo da se udružimo, da razvijemo jake sisteme podrške za naše najmlađe članove društva kako bi ih uvek zaštitili i stalno osnaživali. Misija koju Unicef u tome ima već 75 godina je najuzvišenija i najlepša moguća", kazala je Brnabićeva.\nKako je navela, ogroman je broj projekata koje Vlada sprovodi zajedno sa Unicefom, a jedan od najvažnijih tretira prevenciju nasilja nad decom.\nIstičući da svako drugo dete pati od nasilnog disciplonovanja, Brnabićeva je navela da je u saradnji sa Unicefom izrađena nacionalna strategija u borbi protiv nasilja koje uključuje decu.\nTakođe, prošle nedelje su sedam ministarstava i Kancelarija za informacione tehnologije i eUpravu potpisali protokol o pružanju međusektorskih usluga putem softverskog rešenja "Čuvam te", što je, kako je pojasnila, prva nacionalna platforma koja se bavi pitanjima zaštite i prevencije različitih vrsta nasilja koje uključuje decu.\nU saradnji sa Unicefom Srbija radi i na obezbeđivanju jednakih šansi za decu iz marginalizovanih grupa, odnosno pružanju prilika toj deci da se uključe u sve društvene tokove, da zdravo odrastaju u porodičnom okruženju, završe školovanje i ostvare pun potencijal, ali i u obezbeđivanju jednakom pristupu kvalitetnom preduniverzitetskom obrazovanju za svako dete, kao i obezbeđivanju podrške roditeljima i starateljima kako bi svoj deci pružili odrastanje i vaspitanje kakvo zaslužuju.\nPremijerka je navela i da su sarađivali u borbi protiv kovid 19 pandemije i to od unapređivanja onlajn nastave, obezbeđivanja da sva deca imaju internet u svojim domovima, da svako dete ima lap-top kompjuter, povećanja vidljivosti problema mentalnog zdravlja kao posledica pandemije, do nabavke i distribucije vakcina kroz kovaks program.\nPrijemu su, između ostalih, prisustvovali i ministarka za rad, zapošljavanje, boračka i socijalna pitanja Darija Kisić Tepavčević, supruga predsednika Srbije Tamara Vučić, ambasador SAD Entoni Godfri, poverenica za zaštitu ravnopravnosti Brankica Janković.\npremijerka je zahvalila Tamari Vučić na svemu što radi za blagostanje i zdravlje dece u Srbiji, ali i na pomoći Vladi u pravljenju iskoraka u lečenju dece obolelih od retkih bolesti.\n"Gluve osobe mogu sve osim da čuju"\nPredstavnik Udruženja gluvonemih Tibor Ilić, student treće godine fakulteta, na znakovnom jeziku istakao je da su važne teme u životu svake mlade osobe obrazovanje, kao i da svi imaju pravo na kvalitetno obrazovanje, a kada se govori o osobama sa invaliditetom to znači pružiti podršku koja odgovara svakom detetu individualno.\nKada je reč o gluvim osobama to podrazumeva dvojako obrazovanje, od kojih je jedno znakovno, ukazao je Ilić i dodao da mali broj gluvih studira, ali i da on još uvek nema podršku tumača.\nNaglasio je da je veoma važna tema za mlade zapošljavanje, a zbog pandemije virusa korona sada i podrška u očuvanju mentalnog zdravlja.\nPrimetio je da, u tom smislu, psiholozi s obzirom da ne znaju znakovni jezik, nisu u mogućnosti da pomognu onima koji komuniciraju tim jezikom.\n"Gluve osobe mogu sve osim da čuju", naveo je Ilić.\nDirektorka Unicefa u Srbiji Dejana Kostadinova istakla je da se ta organizacija od svog osnivanja bavi podrškom deci, odnosno poboljšanju uslova u kojima odrastaju.\n"Kada je Unicef osnovan najviše su bila pogođena deca, tako je i danas, ali gradimo bolji život za njih, borimo se za njihova prava", kazala je Kostadinova i dodala da se bore za to da svako dete ima jednak pristup zdravstvu, ide u školu, da mladi imaju šanse da se zapošljavaju.\nUkazala je i na to da Unicef u Srbiji sarađuje na obezbeđivanju boljih uslova i prava za decu sa Vladom Srbije.


Rana detekcija karcinoma najviše trpela zbog kovida\nPočetak/Zdravlje/Rana detekcija karcinoma najviše trpela zbog kovida\nOd početka pandemije korona virusa, u Srbiji su najviše „trpeli“ pacijenti koji su čekali „skrining“, odnosno ranu detekciju karcinoma, a istraživanja su pokazala da se skrining raka grlića materice smanjio za 45 odsto, izjavio je načelnik Odeljenja operative i intenzivne nege Klinike za ginekologiju i akušerstvo u Nišu dr Radomir Živadinović.\nPrema njegovim rečima, i u zemljama poput Slovenije, koje imaju i bolji i organizovaniji skrininig za rak, imale su u toku prve godine epidemije pad u skriningu za čak 80 odsto.\n„Poslednjih nekoliko meseci mi pokušavamo da nadoknadimo propušteno, bolje smo organizovani, tako da mislim da polako smanjujemo tu razliku koju smo napravili u prvoj godini sa kovidom“, istakao je dr Živadinović.\nOn je kazao da je činjenica da je broj detektovanih pacijentkinja sa premalignomima i malignomima prošle godine smanjen, što ukazuje da će ih ove godine sigurno imati više.\n„To su pacijentkinje koje su se redje javljale na kontrolu, što je sigurno uticalo na stadijume bolesti i tek će u narednim godinama uticati na lečenje“, izjavio je dr Živadinović.\nU niškom regionu, dodao je dr Živadinović, sa novom dijagnozom karcinomom grlića materice godišnje se javi 180 do 200 žena.\n„Ono što je po meni dramatično je to što je od tih 200 žena koje se jave sa novom dijagnozom čak 45 odsto, pa i 50 odsto njih u odmakloj fazi bolesti kada nije moguće ni hirurško lečenje“, rekao je dr Živadinović.\nOn je apelovao da sve ženske osobe barem jednom godišnje urade kolposkopiju i Papanikolau test, jer je to jedini način da se bolest detektuje.\nŽivadinović je dodao da običan ginekološki pregled ne može da detektuje bolest u ranoj fazi.\n„Kada se jave simptomi onda je kasno. Ukoliko se radi o premalignoj i početnoj mikroinvazivnoj bolesti izlečenje je stoprocentno sa malom hirurškom intervencijom i mogućim radjanjem nakon toga“, kazao je dr Živadinović.\nPrema njegovim rečima, od raka grlića materice najčešće oboljevaju žene koje imaju izmedju 30 i 45 godina.\n„Skrining treba da otkrije bolest u ranoj fazi, u 25. godini i 30. godini, kada je lečenje stoprocentno. Zakasneli slučajevi dolaze na naplatu u čestrdesetim godinama u vidu invazivnog karcinoma“, istakao je dr Živadinović.\nKako je kazao, Svetska zdravstvena organizacija podržala je odluku Srbije da preporuči HVP vakcinu za mlade od devet do 19 godina i da refundira troškove vakcinacije koji nisu mali i iznose 100 evra po jednoj dozi.\n„Drugi dobar pomak je je odluka da to bude devetovalentna Gardasil vakcina koja je jedna od najsavremenijih i koja ‘pokriva’ one tipove virusa koji su, po našim istraživanjima, prisutni u našem okruženju“, objasnio je dr Živadinović.\nPrema njegovim rečima, preporuka je da se HPV vakcina primi izmedju devete i 19. godine, ali nema nikakvih razloga da se vakcina ne primiti čak i do 45. godine.\nIdealno je, dodao je, da se primi do 11. godine ili 12. godine, zato što je tada mogućnost da zaštiti od raka grlića materice 90 odsto, dok u kasnijim godinama pouzdanost vakcine opada i u 40-tim godinama iznosi ispod 40 odsto.\nHpv vakcina rak grlica materica skrining\nSkrining raka dojke u niškom Domu zdravlja


Mesec je u znaku Škorpiona kada putem Lunarnog neba prolazi kroz osmi sektor Zodijaka (kaže se inače da Škorpion vlada osmom kućom), između 210 stepeni i 240 stepeni Zodijaka, na prostoru gde se nalazi sazvežđe Škorpion.\nMesec je u znaku Strelca kada putem Lunarnog neba prolazi kroz deveti sektor Zodijaka (kaže se inače da Strelac vlada devetom kućom), između 240 stepeni i 270 stepeni Zodijaka, na prostoru gde se nalazi sazvežđe Strelac.\nMesec je u Vagi kada putem Lunarnog neba prolazi kroz sedmi sektor Zodijaka (kaže se inače da Vaga vlada sedmom kućom), između 180 stepeni i 210 stepeni Zodijaka, na prostoru gde se nalazi sazvežđe Vaga.\nMesec je u Devici kada putem Lunarnog neba prolazi kroz šesti sektor Zodijaka (kaže se inače da Devica vlada šestom kućom), između 150 stepeni i 180 stepeni Zodijaka, na prostoru gde se nalazi sazvežđe Devica.\nMesec je u znaku Lava kada putem Lunarnog neba prolazi kroz peti sektor Zodijaka (kaže se inače da Lav vlada petom kućom), između 120 stepeni i 150 stepeni Zodijaka, na prostoru gde se nalazi sazvežđe Lav.\nMesec je u Raku kada putem Lunarnog neba prolazi kroz četvrti sektor Zodijaka (kaže se inače da Rak vlada četvrtom kućom), između 90 stepeni i 120 stepeni Zodijaka, na prostoru gde se nalazi sazvežđe Rak.


Color Press Grupa sa partnerima i potpredsednicom Vlade Zoranom Mihajlović - organizovala pomoć za žene i decu migrante! - Društvena Odgovornost\nŽelim da vam kažem da niste sami i želim vam da se što pre opet skućite gde god da odlučite\nNasilje u porodici je problem celog društva, baš kao i pravi rat. Dosta je više nasilja. Ne smemo da dozvolimo da više nijedna žena u Srbiji mora da beži od svoje kuće da bi spasila svoj život i život dece\n“, poručila je Mihajlović.\nDugujem posebnu zahvalnost kompanijama koje su pokazale visoku društvenu odgovornost pomaganjem onima kojima je najteže\n“, rekla je Mihajlović uz zahvalnost kompanijama Jaffa, MCG Group, Dexy Co, Beba Brestill, Podravka, Lomax Company i Color Press Group kao i Crvenom krstu Srbije koji je ponudio logističku pomoć u raspodeli donacija.\nKampanja „Nije svejedno kad bebe dolaze“


U sedištu Nemačke farmaceutske grupe „Štada Hemofarm“ u Temišvaru generalni konzul je 23.08.2017. godine razgovarao sa generalnim menadžerom Biljanom Stanojev, inače jednom od uspešnijih poslovnih žena u Temišvaru, rumunskom državljankom srpskog porekla. U prijateljskom i otvorenom razgovoru generalni konzul se interesovao o radu firme i perspektivama poslovanja firme u Temišvaru. B.Stanojev je informisala da „Hemofarm“ u Temišvaru posluje već 25 godina, a da je nakon preuzimanja Hemofarma od strane Štade 2006. godine, izgrađena nova zgrada i osnovana eksterna laboratorija za potrebe sertifikacije lekova koji se izvoze u zemlje EU. Zbog uslova da laboratorija bude na teritoriji zemlje članice EU, izabran je Temišvar kao najbliža lokacija najvećem proizvodnom pogonu Štade „Hemofarm“ u Vršcu. Nemačku farmaceutsku grupu Štada 18. o/m preuzeli su investicioni fondovi „Cinven“ iz V. Britanije i „Bain Capital“ iz SAD, kupovinom 63% akcija za 5,4 milijardi evra.\nNakon razgovora B.Stanojev je generalnom konzulu pokazala laboratorije u kojima se vrši testiranje lekova po najvišim svetskim standardima, a prilika je iskorišćena i za kratke razgovore sa četvoro srpskih državljana koji su zaposleni u Hemofarmu.


Iz korita Vrbasa izvučeno više od 200 vreća smeća – Bistro Bosno i Hercegovino!\nFokus ove ekološke rafting regate, pod nazivom “Čist Vrbas”, u kojoj su učestvovali članovi Rafting kluba “Kanjon”, ljubitelji prirode i ekolozi, bio je da se ukloni otpad koji se nagomilao nakon poplava i pucanja zaštitne mreže uzvodno od HE Bočac.\nPucanje zaštitne mreže na jezeru Bočac uzrokovalo je da dodatno izlijevanje desetina tona plutajućeg otpada koji se kretao prema hidrocentrali Bočac, a dio tog otpada je prošao i u kanjon nizvodno na dionicu na kojoj se održavaju svjetska takmičenja, kao i turistička regata u okviru Inicijative “Čist Vrbas“.\n“Ekološki segment ovogodišnjih regata je važan i da bismo sačuvali naš Vrbas, ali i da bismo nastavili da razvijamo turističke potencijale sliva rijeke. Konkretno, ove godine nam je dodatna motivacija aplikacija RK Kanjon za domaćina Svjetskog prvenstva u raftingu 2021. godine”, rekao je predsjednik RK Kanjon Aleksandar Pastir.\n← SKAKAVAC TRAIL 2019. – spoj prirode, adrenalina i prijateljstva\nKVALITET ZRAKA U TUZLANSKOM KANTONU: Najveći zagađivači prolaze nekažnjeno →\nUlovljena riba koja ubija tako što grize testise\n29. Decembra 2011. 5. Juna 2019. Senad 3\nHasan i Karlo, svakodnevno, uz obale rijeke Bosne u Zavidovićima sakupljaju otpatke koje su nesavjesni građani bacali. Oni za ovo


BASF Innovation hub 2021 zbog velikog interesovanja produžen do 30. septembra, prijava INOVATORA I STARTAPA – Plodna Zemlja\nRegionalni konkurs BASF Innovation Hub održava se u 11 zemalja Centralne i Južne Evrope, među kojima je i Republika Srbija. U fokusu konkursa su rešenja koja na direktan ili indirektan način doprinose stubovima Zelene agende – čistoj energiji, održivoj poljoprivredi i cirkularnoj ekonomiji, navodi eKapija.\n– U čitavom regionu vlada veliko interesovanje. Do sad su stigle prijave više od 100 inovatora i startapa među kojima su rešenja za upotrebu biomaterijala u najrazličitije svrhe, ideje za ponovno korišćenje plastičnog otpada i pametno navodnjavanje. Evidentno je da je Zelena agenda vrlo inspirativna tema za mlade i da oni aktivno razmišljaju o korisnim rešenjima za održivu planetu. Zbog toga smo odlučili da produžimo konkurs i ovom prilikom pozivamo startape koji eventualno još nisu konkurisali, da svoje ideje prijave do 30. septembra u ponoć – naglašava Simon Franko, direktor kompanije BASF u Srbiji, BiH, Hrvatskoj i Sloveniji.\nU lokalnoj fazi takmičenja žiri će odabrati najbolju sa područja Srbije, Bosne i Hercegovine, Hrvatske i Slovenije, a pobednička ideja će potom učestvovati na regionalnom BASF Innovation Hub finalu, zajedno sa najuspešnijim rešenjima iz drugih država. Pobednik lokalnog konkursa će osvojiti 2.500 EUR, a najbolja ideja regionalne faze 5.000 evra.\n“Na konkurs se mogu prijaviti inovatori i startap timovi do pet članova. Osnovni uslov za učešće je da prijavljena ideja direktno ili indirektno doprinosi stvaranju rešenja za čistu, pouzdanu i pristupačnu energiju, rešenja za održivu poljoprivredu i rešenja koja omogućavaju prelazak na cirkularnu ekonomiju. Novac namenjen najboljim projektima može biti upotrebljen na način na koji inovatori i startapi smatraju da je najbolji za unapređenje njihove ideje. Bilo da je u pitanju učešće na sajmu, finiširanje proizvoda ili njegovo testiranje, mi smo tu da ih podstaknemo”, objašnjava Franko i podseća da je nedostatak novčanih sredstava vrlo često glavni razlog zbog koga nekada jako dobre individualne ideje ne budu realizovane, prenosi eKapija.\nTagoviBASF Inovacije Startapi


Logitech predstavio adapter Harmony Link – Informer\nLogitech predstavio adapter Harmony Link\nLogitech je predstavio Harmony Link, adapter fokusiran na pretvaranje iPad račaunara u istinski daljinski upravljač koji može da igra više uloga.\nNa ovaj način iPad omogućava upravljanje različitim uređajima uključujući sve ono što Harmony može da uradi pri tome ne isključujući makro bazirane zadatke kao što su reprodukcija filmova ili slušanje muzike.\nKorisnici ovog uređaja sada takođe mogu da dođu do prilagođenog TV vodiča preko Rovi servisa koji ima pomaže da dođu do relevantnih informacija. Apliakcija može da oponaša kompletan daljinski upravljač ali tako da podržava gestove za osnovne komande kao što je podešavanje jačine zvuka.\nSamsung otvara operativni sistem Badu za programere\nLenovo treći PC proizvođač na svijetu


Slobodno Zidarstvo kao inicijatski Red, prenosi svoje znanje iz više delova. Ono smatra da se Istina saznaje putem učenja iz više nivoa. Masonska inicijacija se završava u momentu kada jedan Slobodni Zidar dostigne treci stepen učenja ili majstorki stepen.\nKada ka�emo višestepeno učenje, pominjemo pojam "stepeni". Stepen je grubo prevedena red sa francuskog "grade" koja dolazi iz vojnog rečnika i ima značenje kao reč i "čin" mada pojedini smatraju da bi mošda "nivo" više odgovarao situaciji. Univerzalna i tradicionalna Masonerija ima tri nivoa učenja koji su :\nU svakom ritusu koji sadr�i određeni broj rituala u svakoj dr�avi ova tri nivoa obavezno postoje sa istim znakovima raspoznavanja, sto ih cini univerzalnima. Ova tri stepena ili nivoa su osnova Slobodnog Zidarstva i moraju se praktikovati u okviru Plave Lo�e i kao takvi nazivaju se Plava Masonerija.\nNaravno ovo nisu i jedini nivoi Masonerije, Svaki sistem rituala dodao je određeni broj svojih nivoa. Na primer Stari i Prihvaćeni Skotski Ritual ima 33 stepena koji se od 4tog do 33ćeg zovu "viši stepeni".\nJedna obedijencija se ne bavi problemima visih nivoa za te stvari su nadle�ne institucije tipa Vrhovni Savet koji ih administriraju. Da bi neko dobio viši nivo mora obavezno biti član plave Lo�e na majstorskom nivou. Viši stepenovi su izolovani od tri prva nivoa i postoje Lo�e koje praktikuju nivoe od 4tog do 14tog, druge od 15tog do 18tog i tako dalje zavisno od hijerarhije. Mo�emo smatrati da se ovi nivoi u stvari sastoje od usavršavanja Majstorskog, i ponekad ih nazivamo "Side-Masonry" ili "Pobočna Masonerija"\nNikada nećete videti jednu Lo�u da praktikuje neki Ritus od 1vog do 15tog nivoa jer bi to predstavljalo razbijanje inicijacije koje se osniva na tri prva stepena i hiramovoj legendi. Ukoliko bi neka Lo�a vrsila ovakvu vrstu ritala onda se nikako ne bi radilo o Slobodno-Zidarskoj ustanovi.\nInicijacija jednog Slobodnog Zidara mo�e trajati kraće ili du�e zavisno od obedijencija i dr�ave. U SAD-u je moguce postati Majstor za manje od tri meseca dok je u Francuskoj minimum godinu dana izmedju dva nivoa a mo�e biti i puno du�i. U Srbiji je situacija različita zavisno od Obedijencije kojoj Lo�a pripada


Vignjević: "Gorčina ostaje, mi moramo dalje" - Sportske.net\nVignjević: "Gorčina ostaje, mi moramo dalje"\nTrener fudbalera Vojvodine Nebojša Vignjević priznao je da neće biti nimalo lako izaći na teren u Novom Pazaru i izboriti se za trijumf nakon poraza koji je doživljen u finalu nacionalnog Kupa.\nPotresi koje je izazvao poraz u finalu nacionalnog Kupa Srbije i dalje se osećaju u svlačionici Vojvodine a već sutra mora se ponovo na teren.\nNovosađani gostuju ekipi Novog Pazara koja se bori za opstanak u ligi a trener Nebojša Vignjević ne krije da će u glavama igrača i dalje biti neuspeh u finalu Kupa bez obzira što bi svi voleli da što pre zaborave na njega.\n"Utakmica sa Novim Pazarom dolazi nakon finala Kupa koje je svima teško palo i sama priprema za ovaj susret je bila teška. Svesni smo da bilo kakva pobeda ili tri boda ne mogu da izbrišu gorak ukus koji je ostao nakon poraza od Jagodine" kazao je Vignjević.\nStrateg novosadskog superligaša stao je u odbranu igrača pred meč u Novom Pazaru i preuzeo krivicu za poraz u Kupu na svoja pleća.\nSvojim pulenima je pred gostovanje na stadionu kraj Jošanice poručio da pokažu svoj kvalitet koji nije nestao nakon jednog poraza.\n"Igrači ovoga puta moraju da pokažu kvalitet koji nesporno imaju i da se izdignu iz situacije u kojoj se nalaze. Gostovanje Novom Pazaru je jedna nezahvalna utakmica za tako nešto jer se radi o ekipi kojoj gori pod nogama i kojoj su neophodna tri boda" ističe trener Vojvodine i dodaje,\n"Mi moramo zbog svih u klubu, zbog renomea kluba da uđemo maksimalno u taj meč i da se borimo za dres koji nosimo, ma koliko to bilo teško u datom trenutku" zaključio je Vignjević.\nDuel Novog Pazara i Vojvodine igra se u nedelju sa početkom od 17 časova. Tribine stadiona u Novom Pazaru biće prazne zbog kazne koju je Disciplinska komisija FSS uputila superligašu iz Raške oblasti.


Veber: Dijalog Beograda i Prištine upitan bez proširenja EU\nPolitika proširenja EU usko je povezana sa dijalogom Kosova i Srbije i ukoliko se ona pooštri, to bi moglo dovesti do neuspeha pregovora izmedu Prištine i Beograda i povratka "opasne ideje" razmene teritorija, rekao je danas nemački analitičar Bodo Veber za Gazetu Ekspres, a preneo je portal Kosovo online.\n- Bez proširenja, pregovori Kosova i Srbije mogu završiti neuspešno i status kvo će se nastaviti, što bi značilo destabilizaciju ili, gore, opasni sporazum o razmeni teritorija koji bi mogao da gurne Kosovo, Srbiju i zapadni Balkan ka destruktivnoj dinamici etničkog čišćenja - upozorava Veber, koji se zato nada da "poslednji sastanak Saveta Evropske unije nije bio konačna smrt politike proširenja".\n- Bojim se da se Grenel samo diskreditovao u svojoj novoj ulozi u rekordnom roku takvim nedoslednim izjavama. Prvo, kosovski političari su u proteklih godinu i po dana naučili da identifikuju vezu između žurbe i lobiranja za predlog razmene teritorija, drugo, pregovori o stvaranju vlade na Kosovu su još otvoreni, istovremeno odložen je početak funkcionisanja nove Evropske komisije i otvoreno pitanje specijalnog predstavnika i obnove dijaloga - kaže Veber.\n- Kraj pregovaračkog procesa zavisi od EU, a ne od Prištine i Beograda. Siguran sam da bi predsedniku Vučiću prijalo ukoliko bi ovi unutrašnji problemi EU produžili pregovore na duže vreme, s obzirom na to da je njegovo lobiranje za menjanje mapa počelo 2017, a da je naišlo na čvrsto blokiranje ranije ove godine - rekao je Veber, koji smatra da se razmena teritorija neće dogoditi, jer se tome protivi "velika većina" država EU.


Konferencija o medijskim transformacijama - Klix.ba\nMediacentar Konferencija o medijskim transformacijama\nKonferencija o medijskim transformacijama\n15.2.2011. u 14:25\nMediacentar Sarajevo, Regulatorna agencija za komunikacije (RAK) i Ambasada SAD-a u BiH organiziraju 18. i 19. februara u Sarajevu regionalnu konferenciju "Medijske transformacije - digitalizacija i razvoj novih medija u zemljama zapadnog Balkana".\nCilj konfrencije je, kako je najavljeno, da predstavi regionalna iskustva na polju digitalizacije i širenja novih medija, te njihovog utjecaja na medijsku produkciju, sadržaj, tržište i samu publiku.\nBosnu i Hercegovinu, kao i sve zemalje u regionu, očekuje prelazak sa analognog na digitalno zemaljsko emitovanje, dok je prodor novih medija (web-portala, blogova, društvenih mreža) sve prisutniji.\nGašenje "tradicionalnih" medija, smanjenje redakcija, zasićenost informacijama i sve teže provjeravanje informacija, samo su neke od izazova koje nameću proces digitalizacje i širenje novih medija.\nO ovim medijskim transformacijama razgovarat će se tokom dvodnevne konferencije koja će predstaviti četiri tematske sesije: iskustva digitalizacije u Evropi, iskustva digitalizadje u regiji, utjecaj novih medija na medijsku produkciju, te novi mediji i nova publika.


Novak u pritvoru na drugoj lokaciji, konačna odluka Federalnog suda u nedjelju - Glas Srpske\nNovak u pritvoru na drugoj lokaciji, konačna odluka Federalnog suda u nedjelju\nAgencije 14.01.2022 13:35\nMELBURN - Novak Đoković će do saslušanja, koje bi trebalo da se održi noćas 15 minuta nakon ponoći po srpskom vremenu, biti na drugoj lokaciji, odlučio je sud u Melburnu.\nNa taj način usvojen je zahtjev Đokovićevih advokata da se svjetski teniser broj 1 ne vraća u imigracioni hotel u kojem je proveo već pet dana.\nDruga lokacija poznata je samo vlastima i advokatima, da bi se smanjile medijske tenzije, a kako prenose australijski mediji na istu lokaciju biće vraćen do novog ročista, ali ovaj put na Federalnom sudu.\nDefinitivna odluka biće poznata u nedelju, 24 sata uoči starta gren slema u Melburnu.\nSudija Entoni Keli naložio da se postupak u vezi sa ukidanjem australisjke vize prebaci na Federalni sud, što je odstupilo od zahtjeva advokata Novaka Đokovića.Oni su zatražili da slučaj ostane u ovom okružnom sudu kako bi se stvari ubrzale.\nOno što je dobra vijest po Novaka je da nema bojazni da bude deportovan do konačnog okončanja slučaja, to je definitivna odluka sudije Kelija.\nTakođe, u jednoj od četiri stavki koje je predočio Novakovim zastupnicima, sudija Keli je zatražio pritvor za Đokovića do konačne odluke.\nU toku saslušanja, došlo je do neslaganja oko lokacije sa koje će Novak biti odveden u pritvor. Novakovi zastupnici žele da izbjegnu haos ispred hotela „Park“, gdje je bio pritvoren prije odluke da mu se isti ukine.\nAdvokati traže drugu lokaciju od one koju je advokat države naveo, to jest mjesto na kom će Novak imati razgovor sa imigracionim vlastima.\nSaslušanje je bilo prekinuto jer je sudija Keli napustio sudnicu, jer se naljutio zbog načina na koji su Đokovićevi advokati izlagali na saslušanju.\nAdvokat države Stiven Lojd je rekao da neće tražiti deportaciju prije konačne odluke Suda.


Press Online :: Društvo :: NIJE KAŠALJ, NI TEMPERATURA: Ove SIMPTOME mnogi ne povezuju sa KORONOM! / print=true\nNIJE KAŠALJ, NI TEMPERATURA: Ove SIMPTOME mnogi ne povezuju sa KORONOM!\nKoronavirus i dalje drži planetu u šaci, i dok svi pričaju o omikron soju, stručnjaci apeluju da delta itekako još uvek pokazuje aktivnost i da je moguće zaraziti se ovim "starijim" sojem koji daje težu kliničku sliku.\nSimptomi delte i omikrona se razlikuju, ali kao da su svi zaboravili na delta soj koji je i dalje aktivan, i dalje zaražava ljude, a izaziva težu bolest od omikron soja.\nKineski naučnici izdvojili su zato simptom koji su mnogi hospitalizovani pacijenti prijavili kao prvi znak da nešto nije u redu - nije ni kašalj ni temperatura!\nTim naučnika u kineskoj bolnici Tongdži objavio je da su problemi sa gastrointestinalnim traktom, kao što su mučnina i povraćanje, bili prve kliničke manifestacije kod inficiranih pacijenata.\nKorona je sistemska bolest, a virus može napasti organe za disanje, ali i sistem za varenje, jer se receptor za koji se virus vezuje u velikoj meri nalazi u epitelu digestivnog trakta.